Bukedde Online - Amateeka 19 g’oyinza okumenya olwaleero agajja okukusibya\nKiggundu annyonnyodde ekyavuddeko obululu...\nWabula waliwo amateeka g’okulonda g’oyinza okuba nga tomanyi, agayinza okukusiba enkalu n’omalira ne mu kkomera ssinga teweegendereza.\nOmulonzi ng’asuula akalulu ke. Ffenna tulonde okuggumiza demokulaasi mu ggwanga.\nLEERO nga February 18 lwe tulonda Pulezidenti n’ababaka ba Palamenti. Okulonda kusuubirwa okutandika ku ssaawa 1:00 ey’oku makya kukomekkerezebwe ku ssaawa 10:00 ez’olweggulo.\nKikulu okumanya amateeka agafuga ekifo ekironderwamu. Gano ge gamu ku mateeka n’ebibonerezo nga bwe birambikiddwa mu mateeka g’okulonda Pulezidenti n’ababaka ba Palamenti;\n1. Omuntu yenna eyeesimbyewo ku bwapulezidenti asobola okuvaamu ekiseera kyonna, kino akikola mu buwandiike eri akakiiko k’ebyokulonda n’ateekako omukono. Ssinga obukonge bw’akalulu buba bwafuluma dda, omuntu n’avaamu ggwe agolola ku kifaananyi kye ako akalulu tekabalwa.\n2. Eyeesimbyewo talina kukozesa lulimi lukuma mu bantu muliro oba olutiisatiisa, oba ebigambo ebisiga obukyayi. Ssinga gumusinga awa engassi ya 2,400,000/- oba okusibwa emyaka etaano oba byombi.\n3. Omuntu yenna azuulibwa ng’alina pokopoko gw’asaasaanya n’ekigendererwa ky’okusiiga enziro abantu baleme okulonda eyeesimbyewo yenna ng’akozesa ebigambo, obuyimba oba obuwandiike. Kino ayinza okukikola ng’ayita mu ddiini, ekikula, eggwanga n’ebirala aba azzizza omusango, atanga 1,440,000/- oba okusibwa emyaka esatu oba byombi.\n4. Okutegeka n’okutendeka obubinja okutabula okulonda n’eddembe ly’abalala okubalemesa okulonda n’okuleetawo embeera y’obunkenke, n’okulowoozezza omulonzi bw’aba agenda okulonda nti obulamu bwe buli mu matigga, bw’okwatibwa osibwa emyaka esatu oba okutanzibwa 1,440,000/- oba byombi. Okugeza ssinga otiisa omuntu nti ssinga ogenda n’olonda ojja kutuusibwako obulabe manya ekyo kye kibonerezo ekikulindiridde.\n5. Ekifo omulonderwa kirina kuba nga kyetadde okugeza ng’ekisaawe, ssinga kiba kisoboka kulina okubaako emiryango ebiri - oguyingiza n’ogufulumya abantu nga bamaze okulonda. Walina okuba nga wanguyiza abalina obulemu n’abakadde okutuukawo.\nMu kifo kino omulonzi tolina kuyingira na kintu kyonna gamba ng’akasawo, kuba oyinza okukakozesa okubba obululu.\n6. Ssinga essaawa z’okulonda ziggwaako ne ziwera ssaawa 10:00 ez’olweggulo, abantu abali ku layini bokka be bakkirizibwa okusuula akalulu, ajja ng’essaawa zino ziyiseeko takkirizibwa kugenda ku nnyiriri kulonda.\n7. Okulonda kwa kyama, tewali muntu yenna alina kulaba muntu gw’olonda ne bw’aba omu ku balondesa naye takkirizibwa kukulingiriza ng’olonda. Ssinga okwatibwa ng’olingiriza omuntu okulaba gw’alonda oba ozzizza omusango, osasula engassi ya 480,000/- , okusibwa omwaka gumu oba byombi.\nOmuntu amaze okulonda olina okuva mu kifo awalonderwa n’okyesuula waakiri mita 20. Abalonzi balina okukola layini emu. Wabula abakyala ab’embuto, abalwadde, abalina obulemu n’abakadde ennyo bano bayisibwawo mangu ne balonda ne bagenda.\nOkozesa ekkalaamu oba ekinkumu, ng’omaze okulonda balina okukuteekako bwino, omuntu atalina mikono basobola okuteeka ku kifo ekirala eky’omubiri okulaga nti amaze okulonda.\n8. Tolina kulonda wadde okugezaako okulonda emirundi egisukka mu gumu, bw’otuuka ku nnyiriri balina okukukebera engalo zonna okukakasa nti tonnalondera mu kifo kyonna. Ssinga obaako n’engeri gy’olemesa oba okubuzaabuza n’ekigendererwa ky’okwagala okulonda emirundi ebiri, ne gukusinga osibwa emyezi mukaaga oba okuwa engassi ya 240,000/- oba byombi.\n9. Omuntu talina kulondera mu kifo erinnya lye we litali, ssinga akola olukujjukujju n’alondera mu kifo ekyo oba okubaawo engeri akola ku by’okulonda gy’amuyisaawo ogwo guba musango, osibwa omwaka gumu, okusasula 480,000/- oba byombi.\n10. Omuntu ssinga abaako olukujjukujju lw’akola n’alondera mu linnya eritali lirye ng’awaayo ebiwandiiko ebitali bituufu, avunaanibwa. Bwe gukusinga osibwa omwaka gumu oba okuwa engassi ya 480,000/- oba byombi.\nOmuzibe, ataasoma oba omukadde ennyo asobola okuyambibwako owa famire ye ng’alonda ssinga ye kennyini asaba obuyambi buno. Oba okuyambibwako omuntu aba aliwo abalondesa gwe baba balabye ne bakkiriza oba ye gwe yeerondedde. Kyokka omuntu alina okuyambako omulundi gumu gwokka, takkirizibwa kuddamu kuyamba muntu mulala yenna. Agenti w’eyeesimbyewo oba alondesa takkirizibwa kuyamba muntu.\n11. Ssinga wabaawo amenya etteeka eryo, oba omuntu okwefuula alina obwetaavu okuyambibwako kyokka ng’abadde tabwetaaga, bwe gumusinga asibwa omwaka, okuwa engassi ya 240,000/- oba byombi.\nErinnya ly’omuntu ssinga liba lyawandiikibwa bubi okugeza nga mulimu ennukuta ebulamu, akkirizibwa okulonda ng’amaze okuwaayo ebimwogerako ne kikakasibwa nti ddala ye nnyini mannya ago. Ate omukazi nga yayongerako erinnya okugeza erya bba ng’okuwandiisa kwaggwa dda oyo naye akkirizibwa okulonda.\n12. Omuntu yenna talina kubeera na kissi okugeza emmundu oba ekirala kyonna mu buwanvu obwesudde kiromita emu okuva mu kifo awalonderwa, okuggyako ng’akikola mu mateeka oba ng’alina ofiisi gy’akolamu emukkiriza okuba nakyo. Omuntu asingibwa omusango guno atanzibwa 480,000/- oba okusibwa omwaka oba byombi.\n13. Ku lunaku lw’okulonda, omuntu yenna atandika okuleekaanira waggulu oba okukwata ekizindaalo n’atandika okusuusuuta omu ku beesimbyewo ng’amaloboozi gatuuka mu kifo awalonderwa, avunaanibwa ssinga gumumegga asibwa omwaka oba okutanzibwa 480,000/- oba byombi.\n14. Mu kifo awalonderwa tewalina kubaawo kifaananyi oba kabonero konna akalina akakwata n’omu ku beesimbyewo. Tolina kujja nga weetimbye oyo gw’owagira oba okwambala essaati eriko ekifaananyi kye. Ssinga gukusinga, osasula 480,000/-, okukusiba omwaka oba byombi.\nObululu bulina okubalibwa mbagirawo ng’okulonda kwakaggwa, ssinga obudde buziba ng’okubala obululu tekunnaggwa akulidde eby’okulonda avunaanyizibwa okuleeta ekitangaala ne bubalibwa mu maaso g’abakiikiridde abeesimbyewo. Oluvannyuma buli bululu bwa muntu busibibwa bwokka n’obufudde bwokka.\n15. Omuntu yenna akwatibwa ng’akola ekintu kyonna ekisikiriza omuntu okumulonda wabula nga tayise mu kumumatiza wabula okumuwa ebintu nga ssente, obulabo nga ssabbuuni oba ssukaali n’ebirala. Kuno kutwalibwa ng’okugulirira abalonzi, akwatibwa ng’akikola avunaanibwa bwe gumusinga asibwa emyaka esatu oba okuwa engassi ya 1,440,000/- oba byombi.\n16. Omuntu akukusa omuntu n’alonda kyokka ng’akimanyidde ddala nti oyo omuntu talina bisaanyizo bironda oba okufulumya amawulire amakyamu ku omu ku beesimbyewo okugeza nti yafudde, yavuddemu oba okumuteekako obulwadde ng’ekigendererwa kyo kya kuwuddiisa balonzi balonde omulala gw’oyagala musango. Bwe gukusinga osasula 960,000/-, okukusiba emyaka ebiri oba byombi.\n17. Ssinga akulidde ekifo awalonderwa alemwa okuwaayo ebivudde mu kulonda eri akulira ebyokulonda mu disitulikiti eyo mu budde obugere nga talina nsonga eri mu mateeka emulwisizza aba amenye tteeka. Asibwa omwaka, okuwa engassi ya 480,000/- oba byombi.\n18. Omuntu ssinga alondera mu bugenderevu mu kifo w’atalina kulondera oba n’alonda omulundi ogusukka mu gumu mu kifo ekyo avunaanibwa, bwe gumusinga asibwa emyaka etaano, engassi ya 2,400,000/- oba byombi.\n19. Omuntu alondera mu linnya ly’omulala, si nsonga oli nnyini lyo mulamu oba yafa. Osibwa emyaka etaano, okutanga 2,400,000/- oba byombi.


Mmengo okwekulaakulanya ekutadde mu bya kuzimba – ababaka\nHome Topic Mmengo okwekulaakulanya ekutadde mu bya kuzimba\nMmengo okwekulaakulanya ekutadde mu bya kuzimba\nHome › Forums › Ababaka Discussions for Unity and Peace › Emirimu n Ebyenfuna / Employment and Busy-ness › Mmengo okwekulaakulanya ekutadde mu bya kuzimba\nJuly 30, 2012 at 1:04 pm #18705\nEkizimbe ky’obwakabaka bwa Buganda ekiyitibwa Muganzirwazza ekiri mu kumalirizibwa nga kyakuggulwawo nga July 30, 2012.\nOBWAKABAKA bwa Buganda bumalirizza enteekateeka y’okuzimba ebizimbe ebiwerako wamu n’okukozesa ettaka lye bulina\nng’agamu ku makubo okuggyamu ensimbi ez’okubukulaakulanya n’okukola emirimu egitali gimu.\nEnteekateeka eno ey’emyaka etaano yatongozebwa Katikkiro wa Buganda mu mwaka gwa 2010 nga yaakuwomwamu omutwe\nekitongole kya Kabaka ekya Buganda Land Board ekyaweebwa omulimu okuzimba ebizimbe eby’enjawulo n’okukulaakulanya ettaka ly’Obwakabaka naddala eryo eritalina kyerikolerwako.\nEkizimbe ekisooka ye Muganzirwazza ekizimbiddwa e Katwe, Kabaka Ronald Mutebi II ky’asuubirwa okuggulawo leero ng’ogumu ku mikolo gy’okukuza Amatikkira.\nEkizimbe kino ekizimbiddwa mu ngeri y’omulembe kiriko ofi isi nnyingi ezigenda okupangisibwa amakampuni n’ebitongole.\nOmuwandiisi w’akakiiko ka Buganda Land Board Mw. Kyewalabye Male agamba nti oluvannyuma lw’okumala okuzimba Muganzirwazza baakuzzaako ekizimbe ekirala ekijjaokubeera mu mbiriizi za Butikkiro nga kino kyakubeerako amaduuka\namanene n’ekisenge ekiteeserezebwamu ekinene wamu ne ofi isi.\nOmulimu gw’okukuba pulaani y’ekizimbe kino gwaweebwa kkampuni eyitibwa D-ZAYN kyokka nga kijja kuzimbibwa nga sikiwanvu abantu abanaakibeerako obutasobola kulaba biri mu Lubiri lwa Kabaka obutakontana na byabuwangwa.\nEbizimbe ebitegekebwa okuzimbibwa bijja kwetaagisa ensimbi nnyingi nnyo Mmengo zeetalina n’olwekyo yakukwatagana ne bamusiga nsimbi basobole okubizimba biggwe.\nEkizimbe ekitanaggwa ekiri e Bulange ekiyitibwa Bulange Plaza kyo kyakutandika okuzimbibwa omwaka guno era nakyo bwe kinaaba kiwedde kyakupangisibwa abantu bakoleremu emirimu gavumenti ya Buganda esobole okufunamu ssente\nOmwogezi wa Buganda Land Board, Mw. Saulo Katumba yagambye nti bino byonna Buganda Land Board by’ekola essa mu nkola nteekateeka ezaatongozebwa Katikkiro okulaba nti Mmengo ebaako w’eggya ensimbi okusobola okweyimirizaawo.\nYagambye nti omulimu gw’okuzimba guyinza okugenda empola olw’ebbula ly’ensimbi kuba mu kiseera kino tewali wava nsimbi zeegasa.


Bukedde Online - Omusunsuzi w'emiziki aleese Kanzunzu\nOmusunsuzi w'emiziki aleese Kanzunzu\nAbatigomya Mbarara ne Mubende bakwate\nOMUSUNSUZI w’ennyimba ate ng’akola nga DJ mu bifo ebisanyukirwamu atandise okuyimba. Anne Kigozi aleese olutambi lwe olupya lwatuumye Kanzunzu.\nEzra baamukwatidde Nairobi ku Lwokusatu akawungeezi. Yabadde asuubirwa okutwalibwa mu kkooti eggulo (Lwakuna). Eno yâ€™entikko yâ€™okuyigga Ezra okumaze emyaka ebiriÂ kyokka nga buli muntu yewuunya lwaki alema abamuyigga okumufuna kubanga abadde atambula mu mawanga agenjawulo. Okulemwa okumukwata kimufudde â€˜STARâ€™ (omuntu asukkulumye ku balala).\nYassibwako ekiragiro ekimunoonya mu October wa 2009 olwâ€™okugaba ceeke yâ€™ekikwangala. Bamubanja mu Uganda, Kenya nâ€™amawanga amalala. Kyokka buli lwe baba bamufumbiikirizza ngâ€™akolawo akatiisa. Okugeza mu September 2010, bwe yayisibwako ebirango mu nsi yonna nti bamunoonya, yatuuza olukiiko lwa bannamawulire nâ€™abalaga doola obukadde busatu nâ€™ayita abamubanja bajje abasasule.\nBwe yakwatiddwa, poliisi ya Uganda nâ€™esaba eyaÂ Kenya okubamuweerezaÂ amangu ddala ngâ€™amalirizza emisango egimuvunaanibwa mu Kenya,Â attunke nâ€™emisango esatu egyamuggulwako abasuubuzi mu Uganda.\nAkulira ekitongoleÂ ekinoonyereza ku buzzi bwâ€™emisango (CID)Â Edward Ochom yagambye nti poliisi yâ€™e Kenya yabategeezezza ku kukwatibwa kwa Ezra era nga bayita mu poliisi yâ€™ensi yonna eya Interpol.\nEzra bwe yatuusiddwa ku poiisi yamaze essaawa ssatu nga bamubuuza akana nâ€™akatano. AtwalaÂ poliisi mu Nairobi,Â Anthony Kibiki yagambye nti fayiro za Ezra zaawedde baabadde bamutwala mu kkooti.\nEnsonda zaategeezezza nti waliwo eyatemezza ku poliisi nga Ezra bwâ€™aliko enju emu mwali eÂ Nairobi nga baliko ddiiru gye baabadde bakutula. Olwâ€™obutasooka kukakasa nga Ezra yabadde mu kifo ekyo, piliisi yatutte abaserikale ne bakyebulungulula, abamu ne bagwa kkava, abalala ne balinnya waggulu ku bizimbe ebiriraanyewo. Olwo ekibinja ekirala ne kiryoka kikonkona geeti ne bayingira.\nEzra avunaanibwa kugaba ceeke eri kampuni yâ€™e Kenya eya SMR Ltd mu 2009 ngâ€™eriko emitwalo gya ddoola 20 (mu za Uganda obukadde 460) kyokka nga yali akimanyi nti akawunti ye teriiko ssente.\nAba kampuni eno baatwala ceeke mu bbanka ya Ecobank Towers ku luguudo Muindi Mbingu mu kibuga Nairobi nga October 20, 2009Â nâ€™ebuuka.\nPoliisi ya Uganda yaakaweebwa ebiragiro bya kkooti bisatu okukwata Ezra wabula abadde akyabalemye nga nâ€™olwasembayo mu October 2010, baakola ekikwekweto ku kizimbe kye yali apangisa e Nakasero wabula ne basangamu bakozi be wamu nâ€™ebyambalo byâ€™amagye 10.\nMu babanja Ezra mu Uganda kuliko kampuni ya MITTCO International eyâ€™omugenzi Geoffrey Kiryowa gye yawa ceeke eyâ€™ekikwangala eya ddoola 123,000 (mu za Uganda obukadde 280),Â omusuubuzi Ben Kavuya abanja Ezra emitwalo gya ddoola 24 (mu za Uganda obukadde 550) ze yamuwa mu 2006; ekitongole kyâ€™emisolo ekimubanja obukadde 1,100, kwâ€™ossa nâ€™abasuubuzi ssekinnoomu abalala abaatwala emisango ku poliisi ne mu kkooti.Â Â\nKansala aziikiddwa mu biwoobe\nOwa KIU akubirizza abayizi okwewala obusosoze\nBatongozza enkola ya kizaalaggumba


Bukedde Online - Aggyiiridde mu mmotoka\nAggyiiridde mu mmotoka\nLipooti ku katale k’e Nateete efulumye\nOmulamuzi Kavuma y'omu ku bali mu gwa Ssematimba...\nAdded 16th September 2017\nEKIMOTOKA ky'amafuta ekibadde kiva e Hoima kiremereddwa ddereeva waakyo ne kigwa n'oluvannyuma ne kikwata omuliro ku kyalo Kagobe ekisangibwa mu ggombolola y’e Kapeke mu disitulikiti y’e Kiboga ku luguudo oluva e Kampala okudda e Hoima.\nEkimotoka kino nnamba KBB 236G kye kigudde wabula ddereeva waakyo ataategeerekese mannya ge aggyiiriddemu ate gw'abadde naye abadduukirize bamututte mu ddwaaliro e Kiboga ng’ali mu mbeera mbi nnyo era nga tasobola kwogera.\nTewali muntu yenna ategedde bikwata ku bantu bano bombi. Poliisi etuuse mu kifo kino wabula nga tekyalina ky'etaakiriza kyokka ne bafuba okuzikiza omuliro.\nCranimer Kalinda aziikibwa lwa kusatu


Museveni alabudde kukutondawo ebibuga ebiggya, Tetulina nsimbi zigenda kubiyimirizaawo - Watchdog Uganda\nPULEZIDENTI Yoweri Kaguta Museveni alabudde ku mbeera y’okutondawo ebibuga ebiggya, nagamba nti kigenda kuba kizibu okubiyimirizaawo kubanga ensimbi eziriwo zaategekebwa kukola ku bintu bilala nnyo.\nBanange ensimbi eziriwo entono tufuba kuzikozesa kuzimba nguudo, kusasaanya masanyalaze mu byalo, amasomero, amalwaliro ne by’okwerinda, silaba nsonga etondesaawo bibuga bilala kubanga biyinza okutulema okuyimirizaawo ensimbi tetulina” Museveni bwe yategezezza mu bbaluwa gye yawandikidde Minisita wa Gavumenti eze bitundu Tom Butime nga yemulugunya ku bibuga ebisusse okutondebwawo.\nOkulabula kwa Pulezidenti we kugidde nga Gavumenti gye buvuddeko yakamala okutondawo obubuga obutono 162 (Town Councils) era nga bwatandika okukola omwaka guno, kati nga kitegeeza nti buweredde ddala 587 okwetoloola eggwanga lyonna.\nGyebuvuddeko era Gavumenti yatondawo munisipaari endala okuli Buikwe, Nebbi, Kotido, Sheema, Apac, Ibanda ne Bugiri, ekilowozebwa nti ensimbi ezinayimirizaawo ebitundu bino byonna ziyinza obutalabika mangu ekigendererwa ne kifa.\nMu kiwandiiko kye kimu era Pulezidenti yaweze omusolo gwamayumba agali mu byalo Gavumenti e’ebitundu gwe zibadde zagunjaawo gyebuvuddeko nagamba nti ebimu ebitundu bya byalo nnyo, nga abalina amayumba tebalina nsimbi zamaanyi ze bajjamu kuva ku bapangisa baabwe, nategeeza nti bamale kulinda ebindu bino bimale kukula okutuuka ku mutendera gwe bibuga olwo balyoke basolooze ensimbi.


6 Awo essanduuko ya Mukama bwe yali yakamala emyezi musanvu mu nsi y’Abafirisuuti, 2 (A)Abafirisuuti ne batumya bakabona n’abafumu, ne bababuuza nti, “Tukolere ki essanduuko ya Mukama? Mututegeeze bwe tuba tugizzaayo mu kifo kyayo.”\n3 (B)Ne baddamu nti, “Bwe muba muzzaayo essanduuko ya Katonda wa Isirayiri, temugiweereza awatali kirabo, naye mufuba okumuweereza ekiweebwayo olw’omusango. Olwo nno lwe munaawona, era munaabikulirwa Mukama kyeyavudde ababonereza.”\n4 (C)Abafirisuuti ne babuuza nti, “Kiki kye tunamuweereza okuba ekiweebwayo olw’omusango?” Ne babaddamu nti, “Ebibumbe eby’ebizimba ebya zaabu bitaano n’ebibumbe eby’emmese eza zaabu bitaano[a], ng’omuwendo gwa bakulembeze b’Abafirisuuti bwe guli.\n“Mwabonerezebwa mu ngeri y’emu ng’abakulembeze bammwe n’ensi yammwe. 5 (D)Noolwekyo mukole ebibumbe eby’ebizimba n’eby’emmese ebireetedde ensi okusaanawo, muwe Katonda wa Isirayiri ekitiibwa; oboolyawo anaabasonyiwa, ne balubaale bammwe n’ensi yammwe. 6 (E)Lwaki mukakanyaza emitima gyammwe ng’Abamisiri ne Falaawo bwe baakola? Bwe yabamala[b] amaanyi, tebakkiriza Bayisirayiri kugenda era ne bagenda?\n7 (F)“Kale nno, muteeketeeke ekigaali ekipya, n’ente bbiri ezaakazaala, ezitateekebwangako kikoligo, muzisibe ku kigaali, naye ennyana zaazo muziziggyeeko. 8 Muddire essanduuko ya Mukama mugiteeke ku kigaali, ate muddire n’ekisanduuko mwe munaateeka ebintu ebya zaabu olw’ekiweebwayo olw’ekibi, mukiteeke ku mabbali g’essanduuko ya Mukama. Mugisindike, egende yokka. 9 (G)Naye mugitunuulire; bw’eneekwata ekkubo erigenda ewaabayo mu nsi yaayo, e Besusemesi, olwo nga Mukama ye yatuleeseeko ekibonoobono kino ekinene. Naye bwe kitaabe bwe kityo, olwo tunaategeera ng’omukono gwe si gwe gutubaddeko, kyatutuukako butuusi.”\n13 Ebiro ebyo byali bya makungula era Ababesusemesi baali bakungula eŋŋaano yaabwe mu kiwonvu. Bwe balengera essanduuko ne basanyuka okugiraba. 14 (H)Ekigaali ne kituukira mu nnimiro ya Yoswa ow’e Besusemesi ne kiyimirira omwo okumpi n’awali ejjinja eddene. Abantu ne bayasa embaawo ez’ekigaali, ente ne baziwaayo ng’ekiweebwayo ekyokebwa eri Mukama. 15 (I)Abaleevi[c] ne batwala essanduuko ya Mukama, n’ekisanduuko ekyalimu ebibumbe ebya zaabu, ne babiteeka ku jjinja eddene. Awo ku lunaku olwo abantu b’e Besusemesi ne bawaayo ebiweebwayo ebyokebwa ne ssaddaaka eri Mukama. 16 Abakulembeze abataano ab’Abafirisuuti olwalaba ebyo, ne baddayo mu Ekuloni ku lunaku olwo.\n17 (J)Ebibumbe eby’ebizimba ebya zaabu Abafirisuuti bye baaweereza ng’ekiweebwayo olw’omusango eri Mukama byali: ekimu kya Asudodi, n’ekirala kya Gaza, n’ekirala kya Asukulooni, n’ekirala kya Gaasi, n’ekirala kya Ekuloni; 18 era n’ebibumbe eby’emmese eza zaabu bwe byali, ng’ebibuga byonna eby’Abafirisuuti ebyali eby’Abakungu abataano, ate nga bibuga ebiriko enkomera n’ebyalo byabyo. Ejjinja eddene kwe baateeka essanduuko ya Mukama mu nnimiro ya Yoswa ow’e Besusemesi, ne libeera kijjukizo n’okutuusa leero.\n19 (K)Naye nsanvu ku basajja ab’e Besusemesi ne bafa kubanga balingiza mu ssanduuko ya Mukama. Abantu ne banakuwala nnyo olw’ekibonerezo ekinene Mukama kye yabawa, 20 (L)era abantu b’e Besusemesi ne beebuuza nti, “Ani ayinza okuyimirira mu maaso ga Mukama, Katonda ono omutukuvu? Essanduuko ya Mukama tugiweereze ani?”\n21 (M)Ne batuma ababaka eri abatuuze b’e Kiriyasuyalimu n’obubaka nti, “Abafirisuuti bakomezzaawo essanduuko ya Mukama. Muserengete, mujje mugiddukire mugitwale ewammwe.”


Yoswa 6 | Bayibuli ey'Oku Mukutu Gwaffe Ogwa Intaneeti | New World Translation\nBbugwe wa Yeriko agwa (1-21)\nLakabu n’ab’omu maka ge bawonawo (22-27)\n6 Enzigi za Yeriko zaali zisibiddwa era nga zinywezeddwa bulungi olw’Abayisirayiri; tewaali n’omu afuluma wadde ayingira.+ 2 Yakuwa n’agamba Yoswa nti: “Nkuwadde Yeriko ne kabaka waakyo, n’abalwanyi baamu ab’amaanyi.+ 3 Abasajja abalwanyi mmwenna mujja kutambula nga mwetooloola ekibuga; mujja kukyetooloola omulundi gumu. Mujja kukola bwe mutyo okumala ennaku mukaaga. 4 Funa bakabona musanvu bakulemberemu Essanduuko, nga buli omu akutte eŋŋombe.* Naye ku lunaku olw’omusanvu mujja kutambula nga mwetooloola ekibuga emirundi musanvu era bakabona bajja kufuuwa eŋŋombe.+ 5 Bwe banaafuuwa eŋŋombe, era bwe munaawulira eŋŋombe, ng’abantu bonna balaya enduulu z’olutalo. Awo bbugwe w’ekibuga ajja kugwa,+ era abantu bajja kuyingira butereevu mu kibuga.” 6 Awo Yoswa mutabani wa Nuuni n’ayita bakabona n’abagamba nti: “Musitule essanduuko y’endagaano era bakabona musanvu, nga buli omu akutte eŋŋombe, bakulemberemu Essanduuko ya Yakuwa.”+ 7 Era n’agamba abantu nti: “Mutambule mwetooloole ekibuga, era abasajja abalina eby’okulwanyisa+ bakulembere Essanduuko ya Yakuwa.” 8 Awo ne kiba nga Yoswa bwe yagamba abantu; bakabona musanvu, nga buli omu akutte eŋŋombe mu maaso ga Yakuwa, ne batambula nga bafuuwa eŋŋombe, era essanduuko y’endagaano ya Yakuwa yali ebavaako emabega. 9 Abasajja abaalina eby’okulwanyisa ne bakulemberamu bakabona abaali bafuuwa eŋŋombe, era abalwanyi abaali emabega ne bagoberera Essanduuko ng’eno bakabona bwe bafuuwa eŋŋombe obutasalako. 10 Yoswa yali alagidde abantu nti: “Temuleekaana era amaloboozi gammwe tegawulirwa. Temwogera kigambo kyonna okutuusa ku lunaku lwe ndibalagira nti, ‘Muleekaane!’ olwo ne mulyoka muleekaana.” 11 Essanduuko ya Yakuwa baagyetoolooza ekibuga omulundi gumu, oluvannyuma ne baddayo mu lusiisira ne basula eyo. 12 Olunaku olwaddirira Yoswa n’agolokoka ku makya nnyo, era bakabona ne basitula Essanduuko+ ya Yakuwa; 13 bakabona omusanvu, nga buli omu akutte eŋŋombe, ne bakulembera Essanduuko ya Yakuwa nga bagenda bafuuwa eŋŋombe obutasalako. Abasajja abaalina eby’okulwanyisa baali babakulembeddemu, ng’abalwanyi abaali emabega bagoberera Essanduuko ya Yakuwa, era nga ne bakabona bagenda bafuuwa eŋŋombe obutasalako. 14 Ne ku lunaku olw’okubiri beetooloola ekibuga omulundi gumu, oluvannyuma ne baddayo mu lusiisira. Bwe batyo bwe baakola okumalira ddala ennaku mukaaga.+ 15 Awo ku lunaku olw’omusanvu ne bagolokoka ku makya nnyo ng’emmambya yaakasala, ne batambula nga beetooloola ekibuga mu ngeri y’emu emirundi musanvu. Olwo lwe lunaku lwokka lwe beetooloola ekibuga emirundi musanvu.+ 16 Ku mulundi ogw’omusanvu, bakabona baafuuwa eŋŋombe era Yoswa n’agamba abantu nti: “Muleekaane,+ kubanga Yakuwa abawadde ekibuga! 17 Ekibuga n’ebintu byonna ebikirimu bya kuzikirizibwa;+ byonna bya Yakuwa. Lakabu+ malaaya ye yekka anaasigala nga mulamu, ye n’abo bonna abali naye mu nnyumba, kubanga yakweka abakessi be twatuma.+ 18 Naye mwewalire ddala ekintu eky’okuzikirizibwa,+ muleme okwegomba ekintu eky’okuzikirizibwa ne mukitwala+ ne muviirako olusiisira lwa Isirayiri okuba eky’okuzikirizibwa ne mululeetera emitawaana.*+ 19 Kyokka ffeeza yenna ne zzaabu n’ebintu eby’ekikomo n’eby’ekyuma, bintu bitukuvu eri Yakuwa.+ Birina okutwalibwa mu ggwanika lya Yakuwa.”+ 20 Bakabona bwe baafuuwa eŋŋombe,+ abantu ne baleekaana. Era abantu olwawulira eŋŋombe ne balaya enduulu z’olutalo, bbugwe w’ekibuga n’agwa wansi,+ abantu ne bagenda butereevu mu kibuga ne bakiwamba. 21 Ne bakozesa ekitala okusaanyaawo byonna ebyali mu kibuga, abasajja n’abakazi, abato n’abakulu, awamu n’ente, n’endiga, n’endogoyi.+ 22 Yoswa n’agamba abasajja ababiri abaaketta ensi nti: “Mugende mu nnyumba y’omukazi malaaya, mumufulumye ye n’abantu be bonna, nga bwe mwamulayirira.”+ 23 Awo abasajja abaaketta ensi ne bagenda ne bafulumya Lakabu ne kitaawe ne nnyina ne bannyina n’abantu be bonna; baafulumya ab’eŋŋanda ze bonna+ ne babateeka ebweru w’olusiisira lwa Isirayiri. 24 Awo ne bookya ekibuga n’ebintu byonna ebyakirimu. Naye ffeeza ne zzaabu n’ebintu eby’ekikomo n’eby’ekyuma ne babitwala mu ggwanika ly’ennyumba ya Yakuwa.+ 25 Lakabu malaaya n’ab’ennyumba ya kitaawe n’abantu be bonna be bokka Yoswa be yataliza;+ era Lakabu abeera mu Isirayiri n’okutuusa leero,+ kubanga yakweka abakessi Yoswa be yatuma okuketta Yeriko.+ 26 Awo Yoswa n’alayira ekirayiro kino:* “Omuntu yenna aligezaako okuddamu okuzimba ekibuga kino Yeriko, akolimirwe mu maaso ga Yakuwa. Bw’alizimba omusingi gwakyo, alifiirwa omwana we omuggulanda, era bw’aliwangamu enzigi zaakyo, alifiirwa omwana we omuggalanda.”+ 27 Yakuwa yali ne Yoswa,+ era Yoswa yayatiikirira mu nsi yonna.+\n^ Obut., “amayembe g’endiga ennume.”\n^ Oba, “ebizibu; okuboolebwa.”\n^ Era kiyinza okuvvuunulwa, “n’alayiza abantu ekirayiro kino.”


Nnafumbiriganwa ne baze nga nnina emyaka 17 wabula abeewabwe w’omusajja nnabalimba nti mpeza emyaka 18.\nNnalowooza nti osanga kya lunaku lumu wabula yagufuula muze. Ssaayagala kubuulirako bakadde bange ebizibu bye njolekedde kwe kusalawo mbiyitiremu nnaabakyala w'ekyalo eyatuuza omwami wange ate nemba nga alugulidde ku ppata. Yandaga nti enjaga n’omwenge abinywa kyere.\nBino yagattako n’okunkaliga emiggo awatali nsonga. Yahhambanga nti ku ndongo, omwenge, enjaga n'omusajja nnondeko kimu era n’akomba ku erima nga bwatasobola kubireka lwa mukazi. Nnasibamu ebyange n’enzira ewaffe n’olubuto lwa myezi esatu nga nsuubira nti omwami wange aneekuba mu kifuba n’akyusa.\nBwe nnamala okuzaala ne nkubira baze essimu nga mmusaba obuyambi n’ansekerera nga annangira nga bwenvuze emmotoka ey'emitto.\nMu busungu, nnagenda ku poliisi y'e Lwengo eyannyambako okukwata omusajja n’ansuubiza okumpa obuyambi bwa 28,000/- buli mwezi era poliisi n’emulagira okuzitekanga ewa nnaabakyala. Kino yakikola omulundi gumu gwokka n'okutuusa kati taddangamu kubumpeereza.\nEbyo nnalaba biri bityo ensonga kwe kuzongerayo mu kkooti e Lwengo era omulamuzi n’amulagira okumpanga 40,000/- buli mwezi.\nNdi mu kutya kuba nkimanyi omusajja yeekobaana n’abehhanda okunkubira amasimu agantiisatiisa okuntuusaako obulabe ssinga sidda wuwe kyokka obulamu bwange mbwagala.


Ab'e Lubya mu Buvuma amazzi gabasuza ku bunkenke...\nOmusibe afiiridde mu kaduukulu ka Poliisi...\nMUNNAMAGYE Maj Gen. [Rtd] Benon Buta Biraaro, eyavuganyaako ku Bwapulezidenti bw’eggwanga afudde akyalina ekirowooza ky’okufuga ku ggwanga lino.\nMaj Gen. Biraaro aludde ng’atawaanyizibwa ekirwadde kya kkansa w’ebyenda abakulira eddwaliro lya Kampala Hospital gye yafiiridde e ggulo mu ssaawa 12:30. Bategezzezza mu bbaluwa gye bafulumiza.\nNti Biraaro yatwalibwa mu ddwaaliro lino nga February,06,2020 ku ssaawa 12: 06 ez’emisana ng’alumizibwa kkansa w’e kyenda era ne bamuwa obujanjabi okutuusa mukama lweyamujuludde eggulo ku ssaawa 12:30 ez’amalya g’ekyemisana.\nAmangu ddala nga Maj Gen Biraaro nga yaakafa, Bannamagye abakulembeddwaamu Lt. Gen Henry Tumukunde n'eyali minisita w’enguudo; John Nasasira, n'abamu ku famire bagenze ku ddwaaliro lino ne batwala ambyulensi y’amagye okuva e Bombo ne baggyayo omulambo gwa Biraaro wakati mu bukuumi obw’ekitalo okugenda okugukolako nga bwe balinda enteekateeka entongole.\nWabula mu maka ga Maj Gen. Biraaro e Munyonyo wasiibye wayiriiddwawo amagye ag'abaserikale nga tebakkiriza mummanawulire yenna kuyingira mu kikomera okutuusa nga gavumenti emalirizza enteekateeka y’okuziika n’efuluma mu butongole.\nYazaalibwa mu disitulikiti y’e Isingiro nga March, 01,1958.\nYasomera Makerere University gye yafunira diguli ye esooka mu ssomo ly’eby’obufuzi. Amangu ago ne yeegatta ku bayekeera ba NRC abaali bakulemberwa Museveni nga 07th/ June/ 1982.\nAbadde ne diguli ey’okubiri okuva mu “Cranfied University Of United Kingdom” e Bungereza mu “Global Strategic Studies.\nMu 1984 yafuulibwa omuwandiisi w’olukiiko olufuzi lwa High Command NRC.\nMu 1986 yafuulibwa omumyuka w’omuwandiisi wa Pulezidenti Museveni mu nsiiko. Olwo n'asindikibwa e Kitigum okutuuka 1987.\nOluvannyuma yasindikibwa e Kyankwazi ng’omumyuka w’akulira ettendekero lya NRC .\nEno gye yava n'atwalibwa okuduumira ekibinja ky'e 97th, mu Eastern Region. Gye yava okufuulibwa aduumira poliisi y’amagye.\nMu 1998 yasindikibwa mu DRC e Congo, okuduumira eggye erizza emirembe n’okugoba abayeekera bakyewaggula Kony.\nAkakiiko k’ebyokulonda kagaanyi essimu awanaalondebwa Pulezidenti\nBabakutte batunda ‘Airtime‘ ow’ebicupuli


Ekibuga Toledo kirimu ebintu eby’ebyafaayo n’eby’obuwangwa bingi. Mu 1986 ekibuga ekyo kyatongozebwa okuba ekifo eky’obulambuzi era abalambuzi bangi bagendayo\nENSI N’ABANTU | SIPEYINI\nSIPEYINI erimu ebintu bingi eby’enjawulo era n’abantu ab’enjawulo. Abantu mu Sipeyini balima nnyo eŋŋaano, emizabbibu, n’emizeyituuni. Okuva ebukiikaddyo bwa Sipeyini okutuuka ku lukalu lwa Afirika waliwo mayiro mwenda zokka.\nEdda ennyo, waaliwo abantu bangi, omwali Abafoyiniikiya, Abayonaani, n’abalala, baasengukira mu nsi eyo esangibwa mu bukiikaddyo bwa Bulaaya. Abaruumi bwe baatuuka mu nsi eyo mu kyasa eky’okusatu E.E.T., baagituuma Hispania. Oluvannyuma Abavisigoosi n’Abamowa nabo bajja ne batandika okubeera mu nsi eyo era ne baleeta empisa n’obuwangwa bwabwe mu nsi eyo.\nEmabegako awo, abalambuzi ng’obukadde 68 baakyala mu Sipeyini mu bbanga lya mwaka gumu gwokka. Abantu abasinga obungi abagenda okukyalako mu Sipeyini baba bagenze kwota kasana, kuwummulirako ku lubalama lw’ennyanja, kulambula bifo ebirabika obulungi, n’ebifo eby’ebyafaayo. Abalambuzi bangi baagala nnyo emmere y’omu Sipeyini. Mu mmere eyo mwe muli eby’omu nnyanja, ennyama y’embizzi, enva ez’ebika eby’enjawulo, saladi, enva endiirwa ze bateekako buto ow’emizeyituuni, amagi ge bagattamu ebintu ebirala, omuceere gwe bagattamu ebintu eby’enjawulo, n’obumpwankimpwanki obutali bumu.\nEmmere eggibwa mu nnyanja gye bayita Mariscada\nAmazina agayitibwa flamenco\nAbantu b’omu Sipeyini bafaayo nnyo ku balala. Abasinga obungi Bakatuliki naye batono nnyo abagenda mu masinzizo. Mu myaka egiyise abantu okuva mu Afirika, Asiya, ne mu bukiikaddyo bwa ssemazinga w’Amerika basengukidde mu Sipeyini. Bangi ku bo baagala nnyo okwogera ku ddiini n’obuwangwa bwabwe. Abajulirwa ba Yakuwa babuulira abantu abo era bayambye bangi okuyiga amazima agali mu Bayibuli.\nMu 2015, Abajulirwa ba Yakuwa abasukka mu 10,500 beewaayo kyeyagalire okuzimba n’okuddaabiriza Ebizimbe by’Obwakabaka 70 mu Sipeyini. Ab’obuyinza mu bitundu ebimu baawa Abajulirwa ba Yakuwa ettaka okuzimbako ebizimbe byabwe. Okusobola okuyamba abagwira abali mu Sipeyini, Abajulirwa ba Yakuwa mu Sipeyini baba n’enkuŋŋaana mu nnimi engwira ezisukka mu 30. Mu 2016, abantu abasukka mu 186,000 be baaliwo ku mukolo ogw’okujjukira okufa kwa Yesu mu Bizimbe by’Obwakabaka eby’Abajulirwa ba Yakuwa.\nSipeyini y’ensi esinga okukola butto omungi okuva mu mizeyituuni mu nsi yonna.\nOlusozi Teide lwe lusozi olusingawo obuwanvu mu Sipeyini era lulina obuwanvu bwa ffuuti 12,198. Era mu nsi yonna lukwata kya kusatu mu buwanvu mu nsozi eziwandula omuliro.\nENNIMI ENKULU: OLUSIPEYINI, OLUBASIKI, OLUKATALANI, OLUGALISIYA, N’OLUVALENSIYA\nEKIBUGA EKIKULU: MADRID\nEMBEERA Y’OBUDDE: EMYEZI EGIMU GIBA GYA BBUGUMU ATE EMIRALA GIBA GYA BUTITI


Bukedde Online - Manya enkozesa y'emisipi gy'abakyala otambula n'omulembe\nManya enkozesa y'emisipi gy'abakyala otambula n'omulembe\nAkateeteeyi k’omuvumba akayiiyirizza bw’ati...\nBaleese emisipi egisibibwa abakyala ab’embuto...\nOmusipi gulina okukwatagana ne by’oba oyambadde\nRidah ng’alaga emisipi gy’atera okwesiba.\nRIDAH Ellahi abeera Kiwatule y’omu ku basinga okwettanira emisipi, okusobola okulabika obulungi n’okwekuumira ku mulembe.\nAyogedde ku ngeri emisipi bw’agikozesaamu okwongera okwaka bwati; Emisipi okutwaliza awamu nagizuulamu ekyama kuba bwe nneesiba ginyumira ate ginnyamba okugyayo ffi ga yange olw’ensonga nti gubeera gunkutte bulungi.\nOkusinga nkozesa misipi minene egyakazibwako njalayagwa olw’ensonga nti bwe ngyesiba ginnyamba okukendula ekiwato, okukuuma n’olubuto lwange nga luli wamu. Emisipi emitono okusinga njambalira ku mpale naddala ezirina obukondo nga waggulu mbyambaliddeko bbulawuzi.\nSimala geesiba musipi ku buli kye nsanze. Nsooka kumanya oba gusobola bulungi okukwatagana n’ebintu ebitali bimu bye mbeera nnyambadde omuli olugoye, engatto, ensawo n’ebirala.\nOmusipi omunene okusinga gunyumira ku kiteeteeyi naddala ekimpi nga kyetooloovu era bwe ngwesiba mbeera nneewulira nga nnyumye ate guvaayo bulungi. Langi y’olugoye nayo nsonga nkulu ku musipi gwe mba ηηenda okukozesa kuba langi ezimu ziboola ne kivaako obutakwatagana.\nOkugeza langi enzirugavu ne kakobe tezitera kuboola langi ya ngoye. Emisipi nneesiba emipya n’egy’emivumba kasita gibeera nga gisobola okunkolera kye njagala. Emisipi gigulwa okuva ku 10,000/- n’okweyongerayo waggulu okusinziira ku kika ky’omusipi kuba waliwo egikolebwa mu maliba, engoye n’ebirala.\nObubonero bw’abaagalana abanyumizza akaboozi ne kabanoga\nJoshua tasaaga: Amezze Parker


Nga taata tannatuuka mbadde nkyalowoza kukuteeka munkolo ebyo byangambye mussomo lya Najisi, era nga bwennindirira ambulire ebintu ebituusiddwako najisi engeri gyebitukulamu kati taata bwamala okutuuka nemutandika bwenti:\nq Wanngambyejjo nti ebintu ebitukuvu bibulwaako obutukuvu bwabyo singa najisi ebikoonako, kati laga engeri gyebitukulamu:\n- Ekisinga okutukuza ebintu ebikyafuwadde «mazzi» okubanti byozebwa mubukyafubwabyo oba byozebwa namazzi kati tujja kutandika bwetuti:-\nEkiTukuza Ekisooka: gemazzi.\n- Amazzi: (i) amerere (ii) Nagatabuddwamu ekirala.\nq Amazzi amerere gegaliwa:?\n- Amazzi amerere gego getunywa neebisolo : amazzi ge nnyanja ne migga, ne nzizi, nenkuba, namazzi ga tapu gatutu kako nga gava mubitanka ebisavinga ebigaba mubibuga.\nq Amazzi amatabule gegaliwa:?\nAmazzi amatabule gego okugeza nga amazzi ge kimuli, amazzi genkona mawanga, ageminaazi, agensujju naaga tabudwamu kalifuuwa.\nEmiteko gwamazzi amerere:?\n1- Amazzi amakuume gego agatakyafuwala nakukonebwako najisi okujjako nga gakyuseko:- 1- ebbala lyago. 2- olusu lwago 3- okuwoomakwago.\n2- Amazzi agatali makuume : gego agakyafuwala kulwa bwokka bwakutukibwa ako najisi.\nq Gegaliwa amazzi amanji:\n1- Amazzi amanji gego agabeera mukintu obamu kinnya nga kiweza (36) square miteres kati nga tanka ezigabanya amazzi mumatawuni oba amatenka aga teekebwa kumayumba okukuumiram amazzi, ngagayu ngagana netanka ennene.\n2- Amazzi goluzzi.\n3- Amazzi agakulukuta, nga emigga.\n4- Amazzi genkuba nga etonnya\nago gemazzi amanji agata kuyuukalyuka mangu.\nq Gegaliwa amazzi amatono:?\n- Gemazzi agabeera mubuntu abutono nga ebyombo , nebikopo mumazzi aga takulukuta.\nq Amazzi amatabule galamulwa nga amazzi amatono gakyafuwala kulwa kutukibwako najisi sinsonga oba mangi oba matono nga kyaayi era mugo muge nderamu amata amafuta amadagala byonna ebyo najisi olubituukako nga bikyafuwala.\n- Amazzi amatono bwugegatta naamanji nago gafuuka manji\nq Singa amazzi agali mukyombo gatononnyamu ettondolyomusayi:\n- Tegakyafuwala okujjako nga amatondo gayitiridde ebbala lya mazzi nerikyuka kulwobungi bwomusayi\nq singa ettondo lyomusayi ligwa mu kyombo ekitono\n- omusayi ogwo gukyafuwaza ekyombo.\nq Singa amazzi amatono tugayunga ne katap oba omufulejje negadda kubusengejjebwago:\n- Amazzi ago galitukula, wabula bwega kutuka kuttau gaddayo negakyafuwala omulundi omulala olwokubanga ekyo kuitukula nakukyoza emirundi esatu.\nq Singa tuyuwa amazzi gebinika kukintu ekikya fu abaffe, amazzi agali mubbinika gakyafu wala:\n- Nedda, kubanga najisi terinyira mumazzi aga gwa okuva mubbinika, sinti amazzi agavamu gakyafuwala wadde agomubbinika okukyafuwala.\nq Amazzi genkuba gatukuza gatya ebintu:\n- Gatukuza nakubanti gattonya kubintu ebyo oba gatonya kuttaka oba lugoye, capet, oluvanyu ma lwamazzi okukivamu.\nq Abaffe enkuba etukuza amazzi amakyafu:?\n- Yye bwegaba getabudde.\nq Abaffe tutukuza tutya ebintu ebikyafa namazzi amatono oba amanji:?\n- Bulikintu kyonna ekikyafu kitukuzibwa nakukyoza omulundi gumu, naye amazzi amatono gayawulibwa ne kintu ekikyafu singa gokozesa mukutukuza.\nq Abaffe ebintu ebikyafu byonna bitukula mungeri eyo:\n- Yye okujjako bino ebijja:-\n1- ebyombo ebikyafuwadde nomwenge nga ebikopo ne birala, byozebwa namazzi emirundi esatu\n2- ebyombonga bifiiriddemu emfukuzi, obanga bikombeddwa mu embizzi, mazima ffe tubyoza emirundi musanvu.\n3- Ebintu ebikyafuwadde nomukojjobo (omusulo) gwo mwana omuto atannaba kutandika kulyammere, mazima tuyuwako amazzi ekigero ekibunyisa ebintu ebyo, ate tewali kyetagisa kusingako awo, tekyeta gisa kubikamula bweruba lugoye.\n1- Ebyombo ebikombeddwamu embwa oba ekonyeko nolulimi, osangulawo nettaka oluvanyuma noyozawo namazzi emirundi ebiri, ate bwebigwa mu amalusu gomumwagwayo, okko nebwako nekimu kubiyungobyayo osangulawo nettaka oluvanyuma noyozawo emirundi esatu.\n2- Okukomba kwembwa, kitegeeza okunywa kwayo nolulimi mukyombo.\n5- Engoye enkyafu kulwomusulo, zozebwa namazzi agakulukuta omulundi gumu ate amazzi amangi emirundi ebiri ate amazzi amatono emirundi ebiri nate oluvanyuma nokamula.\nNaye engoye enkyafu ne kintu ekirala ogutali musulo ebyo byozebwa omulundi gumu namazzi amatono nebikamulwa, ate bwegabeera mazzi mangi tekye tagisa kukamula.\n6- munda mwekyombo, bwemukyafuwala nga simwenge oba muguddemu malusu gambwa oba ebimu kubiyu ngo byayo, oba mufiiriddemu enfukuzi (emmese) oba embizzi ekombyemu, ebyo tubitukuza nakubyoza emirundi esatu namazzi amatono oba amanji era mirundi esatu.\n7- omubiri omukyafu kulwomusulo gwozebwa nga bwetugambye kunamba (5) tano, wabula kumazzi amatono kyetagisa okwawula amazzi ne kikyafukye nnyini.\nq Ate mumda mwekyombo....:\n-bitukuzibwa nakubyoza omulundu gumu, newa nkubadde omulundu gumu.\nq Ntukuzantya ebibato byange ebikyafu nga ate ndina amazzi matono.\n- Bwekiba sikikyafu namusulo nokiyuwako amazzi omulundi gumu, amazzi gokutukuza bwegawukana neekibato kiba kitukudde.\nEKI TUKUZA EK YOKUBIRI: ENJUBA\nq Enjuba etukuzaaki:\n- etukuza ettaka nebyo ebiriko mumizimbo nebisennge mubyo mugeenderamu emikeeka okujjako ebirimu ewuzzi.\nq Enjuba etukuza etya ettaka ne mizimbo:?\n- Ebitukuza nakubyakirako okutuuka lwebikala nomusa na awamu nokuaawo kwobwenyini bwanajisi kubyo.\nq Ate ettaka bwerikyafuwala nomusulo, enjuba ne ryakirako nerikubako nerikala:?\n- Ettaka litukula bwekutasigala buwuufu bwamusulo\nq Ete omusumali oguvudde muttaka obamukizimbe:\n- Ogwo tegulamulwa nga ettaka, nolwekyo tegutuku la nanjuba.\nOkuvaawo kwobwenyini bwanajisi munda mwomuntu nekumubiri gwomuntu nebisolo.\n- Okugeza nga okuvawo kwomusayi munda mwakamwa oba munyindo oba mukutu okuvawo kwanajisi yenyini kati omusayi bweguvawo akamwa nenyindo nookutu neeriso biba bitukudde awatali kwetagisa mazzi\nq Ate omubiri gwebisolo:\nNabwekityo omubiri gwebisolo, oluvawo omusayi mu kamwe kenkoko kabakatukudde, omusayi bwe guva mukamwa ke kkapa, omumwagwayo nga gutukula\nq Abaffe empiso yeddagala nga ekoze kumuntu neyi ngiramu omusayi gwomuntu oba ogwekisolo awo eba ekyafuwadde:\n- Nedde tekyafuwala nga evudde mumubiri gwemuntu eranga teriiko musayia nolwekyo okusisinkana nennajisi mumubiri gwomuntu tekitegeeza kukakata kwannajisi.\nq EKlTUKZA EKYOKUNA: ETTAKA...\nbulikyonna ekiytibwa ettaka kitukuza nga ejjinja, nomusenyo nettaka nekyo ehkyayalirirwa naamatafoli oba sement, ate etteka lirina okubeera kkalu erangattukuvu.\nq Ntegeerantya ntittukuvu:\n- Ebbanga lyomala nga tomanyinti liriko najisi libeera tukuvu noluvanyuma ate ritukuza.\nq Ettaka litukuzaki:?\nlitukuza munda mwebigire, nengatto, nakulitambulirako oba okusanguza okutuusa obukyafu lwebuvaayo nga otambula oba okusanguza ekyonga najisi efunyise nakutambula kuttaka, so sinakirala.\nokugobereza: omukafiiri alamulwanga najisi nayebwasiramuka aba atukudde nomwanawe omuto amugoberera mukutukula nejajja omukafiiri ne Jajja omukazi ne mama bwebasiramuka batukula nabanabaabwe bwebatyo nga bakyaali bata mumikono gyabwe..\nNoomwenge bwegu ba nga gufuuse khalla gutukula nekyombo mweguteekeddwa nakyo nekitukula,\nomufu bwanazibwa emirundi esatu aba atukudde, nekugoberezako omukono gwomunazi nekye ba munalizzako nengoye mwanaliziddwa\nolugoye olukyafu bweryozebwa naamazzi amatono lutukula nomukono ogulwozezza nagwo negutukula.\n6- Ekkitukuzn Ekyomukaaga.\nobusiramu: butukuza omukafiiri alamulwa naye ntinajisi oluvanyuma lwokusiramuka, yekenyini atukula nenviirize nezitukula, nenjalaze ne birala kubiyungo byomubirigwe ebibadde ebi kyafu kulwobukafiiribwe.\nokubula kwomusiramu omukulu oba omwana ayawulawo ekirungi nekibl.\nq kwekuliwa okubula kwomusiramu okutukuza:?\n-Faceye bwekubulako, notaddayo kumulabako,\n- Bwabula atukula, nebintubye nebitukula ebyo ebiri mu buyinzabwe nga engoyeze, nobuliribwe, nebiko pobye.\n- Okyokulabirako: engoye zamugandawo nga zibadde nkyafu, nga naye akimanyi obatakimanyi atenga ggwe okumanyi sinsonga oba yenywereza kushariya obanedde, kati bwakubulako ate nakomawo ogwokubiri, kati nosubira nti engoyeze zitukudde: mukiseera ekyo oygamba nti engoye zamugandaw ange ntukuvu, awatali kubuuza.\nq EKITUKUZA EKYOMUNANA: OKUJJULUKUKA.\n- Omusayi gwomuntu oyo alumiddwa ekiku oba ensekere oba ensiri mubiwuka ebitalina musayi, ekisolo bwekigunywa neguterera mu nda mwakyo ate oluvanyuma ekisolo nekittibwa omusayi ogwo negwesiiga kumubiri oba kulugoyelwo gwo guba mutukuvu.\nq EKYOMWENDA MUBITUKUZA: KUKYUUKA KWEKINTU:\n- Okukyuuka kwekintu nekiuuka ekirala ekikya wukanako, mubintu byonna.\n- Ekyokulabirako olubaawonga lukyafu bweryokyebwa nerifuukavvu, evvu eryottukuvu, nebyo ebyawulwa kubisolo bwebikozesebwa nga enku mukkuma omuliro, evvulyabyo mutanulu tukuvu.\nq EKITUKUZA EKYEKKUMI:\nokufuluma kwomusaayi mukigero ekyobutonde nga guva mukisolo ekisaliddwako mu sharia,\ntujjakulamula omusayi ogusigala munda mwakyo nti mutukuvu.\nq EKITUKUZA EKYEKKUMI NEKIMU:\n- Okukyuuka kwomwenge negufuuka khalla, kubanga omwenge mukwekola kwagwo gutuuka muddala neguba najisi ate negukyuuka negutukula nga gufuuse khalli.\nq EKYEKKUMI NEBIBIRI MUKUTUKUZA:\nokugaana ekisolo okulya empitambiyo muntu kubanga ekisolo ekimanyidde okulya empitambi yomuntu, nokulya ennyamayakyo kuba harama waidde okunywa amata gakyo, nekibukeesanga kyonna nebyakyo haramu.\n- Okutukula kwakyo kujjula nakukiigana kulya nnajisi okumala ebbanga erikifuula ekisolo ekya bulijjo.\n- Oluvanyuma lwokule kawo omuzegwakyo tulamula nti enyama yakyo ntukuvu era amata gakyo matukuvu nabuli kyonna ekikiriko.


Bukedde Online - Lukwago olukiiko lwa KCCA olusoose alugguddewo mu bbugumu!\nAb’akatale ka Kisekka batandise ekizimbe...\nOLUKIIKO lwa Loodi meeya Erias Lukwago ne bakansala olusoose lutandise na bugumu bw’alonze Sarah Kanyike ku bumyuuka bwe bonna ne bamukakasa awatali kwesalamu n’atandikirawo okukola.\nLukwago ng'alayiza Kanyike ku bumyuka\nKansala Mohammed Ssegirinya aludde ng’agamba nti naye ekifo akyagala oluwulidde ng’abasinga bawagidde Sarah Kanyike naye n’asaba akazindaalo n’ategeeza olukiiko nti naye gw’awagira era Lukwago abalondedde omuntu asaanidde mu kifo ekyo.\nLukwago nga tannaba kwanjula linnya lya Kanyike, yasoose kutegeeza lukiiko nti etteeka limuwa obuyinza okulonda omuntu ye gw’akakkasa nti yasobola okukolagana obulungi naye era kwe kwanjula erinnya lya Kanyike owa DP okuva mu Makindye West.\nKansala munne owa DP Moses Kataabu olwawulidde n’asituka n’awagira Lukwago era n’awa ensonga ssatu; Mukyaala muzadde, alina obumanyirivu mu nsonga za KCCA, muyivu, awuliriza ate mukulembeze aludde nga yeebuuzibwako ensonga era wa DP atayuugayuuga.\nKataabu yawagiddwa bakansala ba FDC okuli Faridah Kabugo n’aba NRM abaakulembeddwa Bruhan Byaruhanga bonna abaawadde ensonga nti asobola bulungi ate olukiiko tebakyalwagalamu ntalo.\nSarah Kanyike yategeezezza nti olwobumanyirivu bw’alina mu nsonga z’obukulembeze, agenda kwongera ku mutindo gw’okuteesa mu lukiiko awatali kwetemamu wadde okulwana entalo.\nOluvannyuma baalonze obukiiko mwe bagenda okusinziira okukolera emirimu 10. Obukiiko buno kuliko akakola ku kutegekera ekibuga ak’okukulirwa Hajj Kawalya.\nAk’ebyenjigiriza kaakuliddwa munnamawulire Ismail Ddamba Kisuze, akakola ku kubala ebitabo Kansala Nsereko n’obulala.\nOlukiiko lwateesezza ne kukuwa bameeya b’amagombolola obuyinza okwekolera ku bizibu byaabwe .\nDayirekita wa Kampala Jennifer Musisi Ssemakula ataabaddewo yakiikiriddwa mumyuka we Pheibe Tukahiirwa ne ba dayirekita abatwala ebitongole okuli akola enguudo, Andrew Kitaka, amateeka Micheal Okua n’abalala.\nOlukiiko lwatandise na kulayiza ba kansala b’abavubuka abaasigala batalayidde okuli okuli Shamim Namusisi Aware, Denis Otim , Ismail Tabalamule ne Idah Zawedde.\nOlukiiko lwabaddemu ababaka ba palamenti bana okuli Kato Lubwama owa Lubaga South, Moses Kasibante owa Lubaga North, Latif Ssebaggala owa Kawempe North ne Allan Ssewanyana owa Makindye West.\nAbalala okuli Mohamed Nsereko (Kampala Central) baaweerezza obubaka ne Micheal Kabaziguluka owa Nakawa.


Bukedde Online - Sheila bamugambye okuyimba ennyimba za Big Eye eyali muganzi we n'alya obuwuka!\nMmange yayagala nnyo mbuulire enjiri ne bigaana...\nEyali muganzi wa Big Eye bamusabye okuyimba akayimba k’eyali bba n’atabuka.\nSheila (ku ddyo) ng’akyayomba.\nSheila Patience Don Zella yakasuse akazindaalo ke baabadde bamukwasizza nga bw’ayomba okumugamba ayimbe ennyimba za Big Eye mu bbaala ya Ambiance e Bukesa mu ndongo y’omuyimbi Ziza Bafana mu kiro ekyatuumiddwa Re-plugged ekibeerawo buli Lwakuna olusemba mu mwezi.\nBafana yalinnye ku siteegi ku ssaawa nga 6.00 ez’ekiro n’atandika okukuba abantu omuziki wabula bwe yatuuse ku kayimba ke akayitibwa Friendly Match lwe yayimba ne Zanie Brown n’akwasa Sheila akazindaalo bayimbe bonna.\nAbamu ku badigize abaabaddeyo.\nSheila yagaaanyi ng’agamba nti ebigambo ebiri mu luyimba tabimanyi olwo Bafana kwe kumusaba waakiri ayimbemu eza Big Eye kubanga engeri gye baalwawo nga bali bonna zo alabika azimanyi bulungi olwo enduulu n’etta abantu.\nKino kyatabudde Sheila n’atandika okuyombesa Bafana nti amuggye mu biboozi bye akole ekyamusasuzza okuyimbira abantu.\nYagambye nti tasobola kuyimba nnyimba za muntu bwe bali akabwa n’engo nga yagaana n’okulabirira abaana be yamuzaalamu. Yeecanze n’asooka okufuluma mu bbaala kyokka oluvannyuma yakomyewo.


Baibuli y'Oluganda - ENDAGAANO ENKADDE - Yeremiya 6\nYeremiya - Essuula 6\nMudduke olw'okuwona, mmwe abaana ba Benyamini, muve wakati mu Yerusaalemi, mufuuyire ekkondeere e Tekowa, musimbe akabonero ku Besukakkeremu: kubanga obubi butunula nga buyima obukiika obwa kkono n'okuzikirira okunene.\n7 Ng'oluzzi bwe lukulukuta amazzi gaalwo, bwe kityo bwe kikulukuta obubi bwakyo: ekyejo n'okunyaga biwulirwa mu kyo; endwadde n'ebiwundu biba mu maaso gange bulijjo.\n16 Bw'atyo bw'ayogera Mukama nti Muyimirire mu makubo mulabe, mubuuze amakubo ag'edda, oluguudo olulungi gye luli, mutambulire omwo, kale mulirabira emmeeme zammwe ekiwummulo: naye ne boogera nti Tetuutambulire omwo.\n19 Wulira, ggwe ensi: laba, ndireeta akabi ku bantu bano, bye bibala by'ebirowoozo byabwe, kubanga tebawulidde bigambo byange; n'amateeka gange bagagaanyi.\n29 Emivubo gifuuwa n'amaanyi; omuliro gumalawo lisasi: beeyongerera bwereere okulongoosa; kubanga ababi tebasimbulibwawo.


Abayizi ba Zimwe P/S e Kyannamukaaka bonna basomera mu kibiina kimu!!\nAba ddukanya essomero lya Zimwe pulayimale e Kyannamukaaka, mu disitulikiti y’e Masaka, beekkokodde embeera embi essomero lino gye lirimu etuusizza abayizi ab’ebibiina eby’enjawulo okusomera mu kibiina kimu.\nBagamba nti ng’oggyeeko okusomera mu kibiina ekimu, embeera ebibiina gye birimu yeeraliikiriza kuba byazimbibwa mu biwempe n’essubi. Bagamba nti essomero lino erya Gavumenti abayizi abasinga batuula ku ttaka nga tebalina bitabo mwe bawandiika.\nAkulira essomero lino Muhamed Kitamirike Ssetabi, yagambye nti embeera yamutabukako kuba atuukiridde abakulira ebyenjigiriza mu Masaka enfunda eziwera kyokka tebalina kye baali bakozeewo.\nYagambye nti lino lye ssomero lya Gavumenti lyokka eriri mu kitundu kino nga lirina abaana bangi kyokka ’embeera gye basomeramu yeeraliikiriza.\nKitamirike yagambye nti enkuba bw’etonnya abayizi batoba ate omusana bwe gwaka gwonna gubaggweerako.\nN’asaba abakulira ebyenjigiriza okuyamba essomero lino kuba embeera gye balimu mbi. Abazadde nabo beegasse ku mukulu w’essomero ne basaba Gavumenti okubayamba.


Owa Bukedde awasizza mu sitayiro\nLeero mu mumboozi y'omukenkufu tukulaze en...\nJoshua Mukisa 22, omu ku baavuganya ku bukulembeze bw'abayizi e Makerere omwaka guno abuze mu ngeri etategeerekeka n'aleka bayizi banne ne bazadde be mu kutya.\nOmuyizi ono abadde asoma diguli mu mateeka mu mwaka gwe ogw'okusatu era ng'abadde asula mu yunivasite munda mu Lumumba Hall.\nGeorge Muzaale omutuuze w'e Jinja nga ye kitaawe wa Mukisa annyonnyola nti yafuna amawulire g'okubula kwa mutabani we Olwokutaano oluwedde nga May 17, 2019 era ng'okumala ebbanga abadde n'essuubi nti omwana we yandibeera mu mikwano gye nga waakudda essaawa yonna.\nAgamba nti mutabani we abadde asula ne muyizi munne mu kasenge ke kamu era ng'ono yabategeezezza nga bwe yakoma okulaba ku munne ekiro ky'Olwokutaano ng'ayingira mwe basula ng'olwo ye agenda kugula kyaggulo wabula nga mu kukomawo, ekisumuluzo we baakitereka w eyakisanga ng'akasenge kaabwe kasibe bulungi wabula nga Mukisa taliimu wadde ng'essimu ye yali agirese munda.\nMuzaale annyonnyola nti yabadde n'essuubi okutuusa olunaku lw'eggulo mutabani we bw'atazze kukola bigezo bye.\nBano bagguddewo omusango ku poliisi y'e Makerere ku fayiro; 37/20/05/2019 era basabye yenna aliko ky'amanyi ku mayitire ga Mukisa abayambe.\nobukulembeze bw'abayizi e Makerere\nAsimye kaabuyonjo mu mulyango gw'ekkanisa y'Abadiventi e Kamuli\nBeera nâ€™empisa mu kaabuyonjo\nAmateeka 14 agafuga abasaabaze mu bidduka\nEngeri bbeeyi y'obujjanjabi...\nObulwadde bwa kookolo w'obusajja "prostate cancer" edda abantu nga babumanyi nti bukwata abasajja abakuze mu myaka...


kyanjo addusiddwa e india okujanjabibwa - Radio Simba, The Best Luganda Station in the World !\nkyanjo addusiddwa e india okujanjabibwa\nHajji Hussein Kyanjo ng’ono yaliko Omubaka wa Makindye West mu Palamenti addusiddwa mu ddwaliro e Buyindi okujjanjabibwa kkookolo famire ye gw’ebadde temanyi nti amulina.\nOmu ku bamuli ku lusegere, Imaam Kasozi yategeezezza nti Hajj Kyanjo yaddusiddwa mu ddwaliro okutaasa obulamu bwe era n’asaba eggwanga okwongera okumusabira akomewo mirembe.\nHajj Isaac Kiggundu naye omu ku mikwano gya Hajj Kyanjo yakakasizza nga Kyanjo bwe yazuuliddwamu Kookolo ali ku siteegi esembayo ng’era yeetaaga obuyambi obuwerera ddala okusobola okumutambuza ne Mukyala we okugenda okujjanjabibwa.\n“Tusabire muganda waffe assuuke mangu. Enteekateeka zigenda mu maaso okumutwala e Buyindi okujjanjabibwa era nsaba tukwatire wamu okuwaayo ku nsonga eno. Alina okugenda ne mukyala we era okuwaayo kwonna kwanirizibwa, Hajj Kiggundu bwe yategeezezza mu bubaka bwe ku nsonga eno.\nOkusinziira ku nsonda ezeesigika, Hajj Kyanjo yazuulwamu Kkookolo mu makkati g’omwezi oguwedde era abadde atawanyizibwa okwenyika kw’emmeeme n’ebirowoozo (depression) oluvannyuma lw’okufiirwako mukyala we omuto.\nPrevious eyasala mukaziwe emimwa akwatiddwa\nNext ababaka ba nrm batabukidde kiwanda\nKawooya ali bubi – Mwannyina


2 Abasessaloniika 1-3\n3 Kitugwanidde\tokwebazanga Katonda ennaku zonna ku lwamrnwe, ab'oluganda, nga bwe kisaana, kubanga okukkiriza kwammwe kukula nnyo, n'okwagalana kwa buli muntu ku mmwe mwenna mwekka na mwekka kweyongera;\n1 Naye tubeegayirira, ab'oluganda, olw'okujja kwa Mukama waffe Yesu Kristo n'olw'okuku#331;ŋaana kwaffe gy'ali;\n2 obutasagaasagana mangu mu magezi gammwe, newakubadde okweraliikirira newakubadde olw'omwoyo, newakubadde olw'ebbaluwa efaanana ng'evudde gye tuli, nti olunaku lwa Mukama waffe lutuuse;\n3 omuntu yenna tabalimbanga mu kigambo kyonna kyonna: kubanga olunaku olwo terulijja wabula ng'okwawukana kuli kumaze kubaawo, era omuntu oli ow'okwonoona nga alimala okubikkulwa, omwana w'okuzikirira,\n4 aziyiza era eyeegulumiza okusinga buli kintu ekiyitibwa Katonda oba ekisinzibwa, n'okutuula n'atuula mu yeekaalu ya Katonda, nga yeeraga yekka nti ye Katonda.\n10 n'okukyamya\tkwonna okutali kwa buruukirivu eri abo ababula; kubanga tebakkiriza kwagala mazima, balyoke balokoke.\n13 Naye kitugwanidde ffe okwebazanga Katonda ennaku zonna ku lwammwe, ab'oluganda abaagalwa Mukama waffe, kubanga Katonda yabalondera obulokozi okuva ku lubereberye mu kutukuzibwa Omwoyo n'okukkiriza amazima\n14 bye yabayitira n'enjiri yaffe olw'okufuna ekitiibwa kya Mukama waffe Yesu Kristo.\n16 Naye Mukama waffe Yesi Kristo yennyini, ne Katonda Kitaffe, eyatwagala n'atuwa okusanyusa okutaggwaawo n'essuubi eddungu mu kisa,\n9 si kubanga etulina buyinza, naye tweweeyo gye muli ng'ekyokulabirako mulyoke mutugobererenga.\n10 Kubanga era bwe twali gye muli, twabalagira bwe tutyo nti Omuntu yenna Wagaananga okukola emirimu, n'okulya talyanga.\n14 Era omuntu yenna bw'atagonderanga kigambo kyaffe mu bbaluwa eno, oyo mumwetegerezanga, so temwegattanga naye, ensonyi ziryoke zimukwate.\n16 Era Mukama waffe ow'emirembe yennyini abawenga emirembe ennaku zonna mu bigambo byonna. Mukama waffe abeerenga nammwe mwenna.


BISIMILLAH ARRAHMAN ARRAHIIM\nNze nzuyo olwalero nzijjuzza emyaka kumi netano mubuwangaazi bwange, situnanga yo mukiseera wenzuku kira mutulo twange inti mazima olunakulwange lwaku beeranga lugoberezebwako ekiwubalo, nekibwatukra, ekyokubanti mpulira okweyagala mumubiri gwange, wamu nokwagala, nokwegomba okuyitirivu, noku-womerwa okuzu lawo okwagala, okulala okutabadde mumutimagwange.\nNalisisuubirayo lunaku lujja kunzijulula muddala lyembaddemu lunteeke kunjegoyego zeddala eddala eryo lyentandise kati.\nNazukuse kumakya ngabwentera okkola bulijjo, kati mbadde nakamala sswala yange eyabulijjo nga bwe ntera okkola, swala eyo nga yeyawula wakati wokuzu kuka kwange newakati wolutuula lwentuula kumeze eyekye ekyenkya. Mukiseera ekyo natunula mukyenyi kyatata nendaba ekintu ekyawukana kwe byo byembadde ndaba mukyenyikye bulijjo. Muli nendo woza nti oba olyawo alina ensonga nga ekwata kunze yasuzze alowooza kweeyo. Nebeeranga emututte birowzo.\nKyokka nga amaaso gombi agatunuzza mubbanga nga nemmunye zombi ezibeera munda ziribweruwaago ekitali kyalu beerera awatali kutemya, nga alinga alina ekintu kyayaga okwogera naye atenga waliwo ekimugaana atenga nengalo kummeza ziraga nga waliwo ensonga enkulu erimumyoyogwe eyagala okufulumizibwa naye waliyo ekimugaa na ojjifulumya.\nKati bwennatuula. kummeza kusaidi eyokubiri nemu tunuulira yekkenyini natamdika okwogera ngamumasoge musanyufu nanngamba nti:\nOlwalero mwnawange osiibudde stage eyise mubuwangazibwo notandika stape ndala empya gyoolekedde era gyotandise... olwalero obukese zza nga olimutunuulirwa namateeka gobusiramu nga omusajja omuJjuvu asanira okiwalirizibwa namateka geddiini. Olwalero Al lah akugabidde ekyengera nakwogerera munjogera eyokulalikako aamateka ge eddiini nnabeeranga akulumiddwaako nakulagira ate nakugaana era taata naayongera naagamba:\nOkutuusa jjo wabaddenga okyali mwana muto mukulaba kwobusiramu ngatonnaba kutuuka kuba musajja nabeera nga allah akyakulese nengerizo... naye olwaleero buliintu kicuseko, olwalero olimusajja omanyikiddwa nga omusajja asanira okubuulirirwa Allah kyavudde okubulirira na beeranga akulagira ate nakuziyiza.\nSebo taata sinnaba kutegeera kigendererwa allah annumirwako atya ate nandagira: ekiragiro kiba kyengera:? kirikitya ekyo:?\nLeka nklwanJulukize ekirogiro engeri gyekiberamu ekyengera kusaidiyo... ggwekati oolimuyizi. mussomero oyimirira nebayizibanno abagezi abanyikivu abategeevunga wakatiwammwe waliwo omlala nemuyimiriranga mulibetegefu kunsonga yonna empya gyayinza okubuuza muymirira omukulu wessomero nayitawo, bwobanga tannaba kumulaba yenasooka akwolekeza ekiragiro, atebwamala naamwenyamu katono nga kyayagala kukujja mumbeera eri gyakuteesemu empya, nga akwolekeze eri enjawulo eyokkwa wula mubanno abeerenga akulaga ekyo ekusanira okkola.\nAbaffe awo towulira mulissanyu nakitiibwa mungeri eyeyawulidde kulwekiragirokye nokwagala ekyo kyakulagidde nobeeranga owulira mumwoyogwa okwetegeka, nokubanti ofuna obwesigwa munutimagwo okuba nti bakwolekezza ookw’ogeran’awe nebaleka omulala ataliggwe o’nbanti okola nga obeerenga otuukiriza ekiragiro ekyo.\nEbyobyonna bikolebwa kukiragiro kyamukulu-wassomero naye ate singa kiba kiragiro kya mukulu wamasomero gonna?! Wabula kiba kitya singa alagidde (sinia E.O) oba (i.i).\nq Nabwekityo taata yagenda ambuulirira okutuusa lweya tuuka kukiragiro kya ALLAH nokwogerakwe gye-ndi, nokumpaliviza namateeka geddiini.\nq ALLAH andairanze era ayogera nga abulirira nze era nga alagiranze.\n- Yee.. mwanawange Allah ayogera kukubulirira ggwe omwana awezezza emya ka kumi n’etaano era nakuwaliriza eranakula gira... eranga akuziyizaggwe.\nq Abaffe nze nsanira okugulumizibwa okwokwonna... eri omutonzi webitonde byonna, ampe ekitiibwa nampaliriza namateeka geddiini... omukulu weggulu omusanvu nensi annumirwa nandagira ate nangaana ebibi...kiki ekyayitiriza obuwoomi bwolunaku lwange luno kiki ekyalungiya omwaka gwangeguno... yebange ekitiibwa kyobussajja.\nMwana wange olina okulagira ebyo byakulagidde omutonziwo nakuwanabyo ekitiibwo.\nq yye nziJa kukolannyo nokwagala okwamaanyi okubanti nteeka munkola ebiragirobye namateekage agagalwa naye...\n- naye kiki....\nq Naye gegaliwa amateeka ago gampaliriza nago: Era biragiro ki byanjolokezza:\n- Amateeka gashariya galimu emiteeko etaano:\n1- Ebikakafu ebyannamaddala.\n2- HARAM: Ebyaziyizibwa okkolebwa\n3- Ebyagalwa okkolebwa.\n4- Ebyetamibwa okkolebwa\n5- Ebikkirizibwa okkolebwa (MUBAH)\n- Byebiriwa ebikakata okkolebwa (WAJIBAT) era byebiriiwa ebyaziyizibwa okkolebwe (MUHARRAMAT)?\n- Bulikyonna ekyakukakasibwako mubulamubwo okikola ekyo kiba kikakafu mubikakafu (wajibu) okugeza nga okusaala, okusiiba, okkola HiJJa, okutoolazzakati, okuwa khumusu, okulagira okkola ebirungi, okuziyiza okkola ebibi, nebirala binji.\n- MUHARRAMAT: Buli kyonna ekyakukakatako okukireka kokugeza nga omwenge, okukola obwenzi, okubba, okudiibuuda, okulimba, nebirala bingi.\n- MUSTAHABBU: Bulikyonna ekisanira okkola nga bwokikola allah akuaamu empeera, nayenga siruwalo nti olina okkola kati bwokikola nga ogendereramu kusembera eri Allah kiba musitahabu nga okusaddikira omwavu, nookuba omuyonjo, okuba nenpisa ennugi, okumala ekyetago kyomukkiriza nga mwetavu, okusaala swala yaJamaa, okkozesa kalifuuwa, nebiraka bingi.\n- MAKURUHU: bulikyonna ekisaana okulekebwa nokukye samba nga okyewala, awatali luwalo kyokka nga ofuna empeera mukukireka, kati bwokireka nga ogendereddemu kwesembeza eri ALLAH, ekyokiba (MAKURUHU) okugeza nga omusajja omukulu okulwawo okuwasa omukazi, ekyomakuruhu oba okusaba amahare amangi, nakyo makuruhu oba okugoba okusaba kwomukkiriza nga mwetavu eri okumuwola atenga olina obusobozi kunsonga eyo nebirala bing.\nq MUBAHU akyo kye bakulekera mukyo eddembe lyokwee ronderawo,oba okikola oba okireka ekyo kiba mubahu nga okulya, okunywa, okutuula, okutambula olugendo,nookukyakalakyaakalamu wano nawali nebirara bingi.\nq KATI nsobola ntya okwawulawo wakati wabikakata okkolebwa (wajibat) ne ebisanidde okukolebwa (mustihabu) ne wakati wa Haramu ku makuruhu: ntegeera ntya ntikino kikakafu okkikola mbeere nga nkituukiriza eranga nkyenywerezako atekino Haramu nkyewale erankireke: taata wange yantunuulira nga amwenya, era nantunula ko eriso eryokusasira nokulumirwa, nayagala angambe ekintu naye nakireka, bweyamala nabbinkira mukwe tegereza namala akaseeranga asirise, sasobola kutegeera biki byeyalowoza mukaseera ako erakiki ekyatambulira mumutwegwataata: wa bula nalinga ntunuulira tasibiihize nga zige ndera kukamwaake akalikenye nya awatali kuvamu ddoboozi nga alinga alimu okulumirwa kyokka mubintu bingi.\n- Bweyamala nagamba nti ojjakwawulawo ebiriwajibu ku biri haramu, nebiri mustahabbu kubiri makuruhu bwonabanga osomye ebitabo byafiQuhu owobusiramu era ojjakusanga nti ebimu mubyo birina empaji nebitundu nobukwakkulizo atenga ebimu birina entambula ndala ebyeyawuulidde gyolina okubitukiriza nayo ate ebimu birina ebintu ebibyeya wuludde ngatoso bola kubyawukanya nabyo.\nSoma ebitabo byafiquh ojjakusanga obubuzeebwo... oluvanyuma ojjakukizuula nti mazima ilim kumanya kugazi bingi byawandlkibwa mubikumi nabikumi ebye mujalladi abamanyi nebabanga bakkutta okuno nyereza enso nga ezirimmu\n- Abaffe kinkakatako okunonyereza ebitabo ebyo byonna ndyokemanye ekinkakatako okkola:?\n- Kikumala okunonyereza mukyebafunza era ekyangu mu kutegeera era ojjakwesanga nti byatekululwamu emiteeko ebiri:\n1- Omuteeko ogwebyennesinza.\n2- Omuteeko ogwebyenko lagana.\n- Ebyennesinza byebiriwa: era ebyenkolagana byebiriwa: lindako katono, orivaizi nge mubitabo byafiquhu yo busiramu, ojjakutegeera mpola mpola ebyo kati byoyagala okutegeera.\nNagenda mu liblary nga nonya ebitabo byafiquhu owobusiramu, okutuusa lwenabigwako essanyu neribula okunzita, nawulinga obutonde bwange bwonna bwonna bwe nyenya olwenyenya olutala bikangako.\n- Byebiibyo ebitabo byafiquh owobusiramu, bwentyo kunkomerero natuuka kukigendererwa, nembeera nga mbisoma era nzija kusa nga mu answer ezijja okumponya okubuuza era nzija kuwuumula\nNabukeesa mukiseengekyange nenzigulawo omulyango kubwangu, nenyingira mukisengu kubwangu, nembikkula ekitabokya nge mangu, nentandika okusoma naye nagenda okwesanga nga, nsoma naye siteegera mu kintukyonna atenga nsomannyonnyo kati awo nendewoza am agezi agana mponya mbeerenga ntegeera okusinga embeera eyabulijjo nalowooza ngende mumaaso nokusoma, ngezeko okutegee ra erangezeko okuddamu okusoma nalitegeera newayitawo akaseera, nga ekifubakya nge kikubagana aatenga eekitabo kkirimungalo zzange eeranga bwensoma neenonga bwenziramubyensomye nayenga sitegeera kintukyo nna\nNentandika okusikasikamu akantu mpola mpola, nengenda mpolampola nga ntegeera eranga ekibikka kiva kumaaso gange, nasomabingi, kyokkanga kirikunze okwemanya nti sirina kyentejedde kiwanvu nyo mwebyo byensomye\nNasanga mumaaso gange ebigambo ebitawulirwangako namatugange oluberyeberye sategeera ekigambo\n(NISWABU) ne (BAYYINA) bitegeezaki ne (MA-UUNA) ne (ARISHI) ne MASAFAT AL-MULAFFAQAT ne AL-HAWUL ne ADDIRIHAMU AL- BAGLI, AL- ABIQ, AZZIMIYY”\nNga bwetandika okunzijira mumaaso gange ebigambo ne sentensi ngabirabikia nga enJogera eyenjawulo kuilim gyessisomangako, nessiteegeera kiki ekigendererwa mu (ILIMU IJIMALI) ne (SHUBUHTI MAHSUURAT) ne (HUKUMU TTAKILIIFI) ne (HUKUM WADHI’E) ne (SHUBHAT MAWUDU EYYA) (AL- AHWAT LUZUUMA) (ATTAJJAZZII FILI IJTIHADI NE SSWIDIQ AL- URUFII)(AL- MANATU) ne (AL- MASHAQQAH ANNAWU - EYYA).\noluvannyuma nensoma sentensi zessimanyiridde ne sentensi ezisolovinga ensonga ezitaliwo kati mubulamu obuliwokati nessimanya lwaki byayogerwa nesentensi ezirimu okujjibwamu zinne wazo oba okuzawula kuzinnewazo oba okuba namakulu ago munda ennyo.\nNesitegeera kiki sentensi eno kyetegeea, Bwategeera okuwera natamanya kwekwata era natama nya ekyasoose kubyombi awo Zakati tekakata, oba ategedde enneku zo kuwa natama nnakuza kuwera, oba ate amanya ennaku ezzoku kutuuka natamanya naku zakuwa, oba obuta manya nnaku zonna na Bwekityo okulamula omulalu bwabanga eddaluulye elyassooka oluvanyuma naddamu amagezi naye ate bwaba nga amagezige gegasooka oluvanyu ma nafuna eddalu, ewategeera ennakuezokuweerako zaka ekakataokusingako ebifananye ebisigaddeyo stc <<okulowooza muraka, at kiringa okkaka sa, naye okulowoza mukikolwa okufanaganako nga ekyo mulim obuzibu, kati ekisinga obulungi bwaba alowozzezza okkola ekitundu mukifo agende mumaso bwamala addemu sswala oluvanyumal ate bwaba alowozzezza obutabawo kikolwa abuuka step eyo aba alina okudda abeerenga akkola ekyo kyalese ».\nStc: Ekisinga okuba ekyamanyi mazima okusabaenfuufu (Tayyammam) kujjawo ekizuusi nayenga kujjawokwakitundu tekumala singa kubakweyagalira, wabula mukakatamu okumalirira (NIYYA) okwo kujjawo kyo teba niya yaku kkirizisa kussala sswala»\nStc: “Omuntu bwatawaza ekiseeranga kitono kifunfa kuwu dhu (wuzu) Bwaba agenderedde kusaala sswala eyekiseera ekyo ebeera nfu naye bwaba agenderedde nsongandala nakigendererwakirala- newankubadde ngakuba kubutukuvu-ebantuufu”\nStc «Kimala. mukugenda, mumaso okugenderera okusigalawo engeriyo lugedo newankubadennga agendere-dde muntu eyeyawalidde».\nStc «bwaba afunye ekizuusi ekitono mukiseera nga anaba ajjuza okunaaba ate natawaaza, naye talekaayo kwegendereza mukutetenkanya mukubeera nti adda mu bupya najjuza oba okujjuza natawaaza».\nStc «ensibuko yokwatuza nokusomamukyama kukasa kwabantu ababulijjo».\nNeebirala bingi ebyatusibwako amasogange nessite geera makulugabyo.\nEnsi neyetoloolo mumaaso gange... Oluvanyumaneye tololo omulundi ogwokubiri.\nOlaba ngeriki bwekisoboka okumanya Allah byeya kkiriza nembikola :nebyo allah byeyagaana nembye wala: nasitula omutwegwange eri eggulu, nga ne mumaaso gange mulimu oluzigaziga nga nemisiwa gikubagana era nga gyokerera...\nAi Mukama katonba nkimanyi nti ggwenanyini kumpaliriza naye simamyi kyewampaliriza nakyo...\nAi katonda nategeera ntya kyoyagala munze mbeerenga ntuukiriza kyewansaba okkola...\nAi mukamawange nnyamba kukutegeera ebyobye nsoma.\nAi katonda fuula ebitabo byafiquh bibeere byangu byatufu kukigambokyo kyoyagla mbeerenga nkakasa ekyo kyoyagala.\nNennindirira taata ku daining table ekiro olweggulo.....\nEggulo bwerituuka, amaaso gange negatandiika okkowa, okweraliikirira, nga gakka munda emmunye ekyavamu nga gakwatako ekifu nga gafanagana ko neffeeza awamu nokubanti nga lemesezza kukutunula kyokka nga gaweddeko obwoji olwamala nebateereza emmeeza netaata najja omutima gwange negutandika okkuba, amameeme nga gakubgana, tempuriture neyeyongera, amatu ngalinga akwatiddwa omussujja gwomubwongo nga gweguntewanya, nempulira obuzibu nobuswavu naye nayimirira kubuzira bwange nenemanya obukendeevu bwennina nengamba:\nq Owange taata, natunudde mubitabo byafiquhu nebi gaana okunzigulira omyoyo gwabyo nali sinnaba kumalayo nyukuta esembayo mubigambo byange nendaba tata nga alinga alina kyayagala okungamba:\nNange nayota mukugezako okufanaganako nokukwo bwennalinga nkyalimmumyakajokajo maziwa nasoma ebitabo bya Fiquhu nessitegeeramu kintu kyamu gaso kikulu kiryawo, ngaggwebwo bwobadde, wabula nze setegeera buzira bwange nensobala okwemanya okulemwakwange nga bwokoze nogamba nti totegedde, mazima ensonyi empitirivu zaziyiza wakatiwange newakati wokubuuzaa kitange kubimu kwebyo ebyeyawulidde stage yobuvubuka oluvannyuma eddalal yobusajja samanya nti obukulu buyinza okutuuka nebukakata awatali buwangazi bwakiseeva ekigere owe nenkutuza taata mubigambobye:\nq Abaffe obukulubukatanga ebbanga terinnatuuka:\n- Yye: mwanawange obuklu bukakata kumusajja bwaba affunye akamu kubulombolombo buno obusatu:\n1- Okutuusa emyaka kumine tano mubuwangazibwe.\n2- Okuvamu amazzi agakulukuta mubwererebwe oba gavamu nakwegatta, oba kweroterera, oba nekintu ekirala.\n3- Okumera enviiri ezikolobolo kucinnyi, ngamba enviiri ezikolobolo nga zifanaganako nezokumutye okwawukanako nenviiri eziweweera ezibikka ebiffo byomubiri nga kumikono.\nq AANA: ate ekinnyi kyekki:?\n0Ekinnyi: kifo kiba wansi walubuto waggulu kuki komo ekiyunga obwerere nekisenge kyolubuto awwa tali kabanga kawulawo, Nyindo kumumwa.\nq Obwo bubonero bwabukulu kumusajja oba mukazi:?\nq Omukazi akula bwaba akomekkerezza emyaka mwenda mubuwangazibwe.\nq Naye olwalero nkunyonyodde obufunda bwo kumanya kwange ebitabo byafiQuhu nsaba onzi kirize nkusabe oba ompe ekirowoozo nga kiriwa nsi owokunyigirizibwa mubweetavu- obeerenga ontuzongayo entuula nga zanjulirwamu buli kyonna ekiba kizibuwadde okukitegeera mwebyo ebinkakatako okubi tegeera nokubye gendereza nokubinyonyaka, kwange okwa shariya, kubeere kutuufu nga allah byeya lalika kunze era nandagira.\nq Ye, abange singa entuulazaffe ziba zaku kwogerazaganya kubuuza nakwanukla.\n- Nga bwo ba oyagadde.\nq Naye kiki kye tuna tandika nakyo okwoge razaganaya kwaffe okunasooka:?\n- Tujja kusooka na (TAQLIIT) kugoberera gwo gwemusingi ogujja okutuwa ekifananyi nebirabirwako byetujja okuteeka munkolayaffe eya fiquhu waffe.


Bukedde Online - Munyagwa atunudde ebikalu ku Poliisi e Mpigi\nMunyagwa atunudde ebikalu ku Poliisi e Mpigi\nAbabadde bakukusa ente enzibe basimattuse abatuuze\nBbanka ya Uganda ekendeezezza amagoba kw'e...\nMunyagwa nga yenyoola n'abasirikale ba Poliisi ye Mpigi\nOMUBAKA wa Kawempe South atuuyanidde ku poliisi y'e Mpigi bwe bakutte abasajjabe be yali yasindika mu kibira kya gavumenti aba NFA ne babakwata oluvannyuma lw'okubasanga nga bakisiba seng'enge.\nMubarak Munyagwa amanyiddwa nga Mugaati gwa Bata yeenyodde ne poliisi y'e Mpigi ng'ayagala eyimbule basajjabe poliisi be yakwatidde mu kibira kya gavumenti ekya Luwafu forest reserve ekisangibwa e Bunjakko mu ggomboloola y'e Buwama mu Mpigi, ky'agamba nti yakigula era basajja be era baakwatiddwa mu bukyamu.\nMunyagwa eyabadde n'ekibinja ky'abavubuka yasoose kuleetawo kakyankalano ku poliisi y'e Mpigi oluvannyuma n'ayingira mu ofiisi ya DPC ng'ayagala ayimbule mangu basajjabe kuba tebalina musango kyokka yatuuyanye poliisi bwe bagaanye okubayimbula ne bamutegeeza nti kusooka kunnyonnyola kye baabadde bakola mu kibira kya gavumenti.\nMunyagwa eyabadde akambuwadde okukira ennumba yaggyeyo ekyapa ky'ettaka lye ery'e Bunjakko eriwerako yiika 50 n'akikuba ku mmeeza wamu n’endagaano kwe yagulira n'alabula aba NFA nti singa banaagenda mu maaso n'okumulemesa okukulaakulanya ettaka lye n’okubba emiti gye waakubaggulako omusango.\nMunayagwa ne basajjabe nga bava ku Poliisi e Mpigi\nBusobozi ategeezezza poliisi nti baali bayimiriza dda Munyagwa okusaawa emiti mu kibira kino ky'ayita ettaka lye era ne bamuggulako omusango ku poliisi y'e Buwama era n'abivaako wabula bwe wayise akabanga n'akomawo ne basajjabe n'abalagira okusaawa ekibira nga basimbamu emiti gya kalitunsi olwo ne batandika okusiba olugo okwetoloola ekibira.\nMunyagwa alumirizza kansala w’omuluka gwe Bunjako Deo Ssendegeya okukulemberamu abatuuze ne basaawa emiti mu ttaka lye kyokka Ssendegeya n'ategeeza nti Munyagwa yayiwa abasajja abatamanyiddwa mu kibira kya gavumenti nga tamaze kubanjula mu bakulembeze ba kitundu, ekintu ekimenya amateeka, baabekanze basiba sengenge.\nAduumira poliisi y'e Mpigi, Ahmed Kimera Sseguya asabye enjuyi zombi okutuula zikkaanye kyokka n'asaba akulira NFA mu ttundutundu lya 'Greater Mpigi' Milton agende mu bakamaabe aleete ekyapa ky'ettaka ly'ekibira ky'e Luwafu nga tebannaba kuggula ku bakwate misango gya kusaalimbira mu kibira kya gavumenti.\nAbakwate baayimbuddwa ku kakalu ka poliisi olwo embeera n'edda mu nteeko.\nUPDF ewummuzza abajaasi 460\nGen. Muhoozi alabudde abagenze e Somalia - Temusiiwuukirayo empisa


Bukedde Online - Owa UPDF asse mukazi we mu bukambwe\nVAR y'asinga amazima\n'Gavt. terina ssente zikebeza corona'\nFUFA eweze ttiimu okutendekebwa\nOwa UPDF asse mukazi we mu bukambwe\n'Abasajja bassedduvutto bakwatibweko n'omukono ogw'ekyuma'\nTrump oluvudde ewa Kkwiini n'agenda asisin...\nAbajaasi nga basamba ensiko.\nABOOLUGANDA lw’omugenzi Annet Kabirungi 35, bba omujaasi Bernard Okumu gwe yasse oluvannyuma lw’okusooka okumutemako ebitundu by’omubiri eby’enjawulo, babammye ekiwuduwudu ky’omuntu waabwe ku ggwanika e Mulago ne babategeeza nti balina okusooka okuzuula ebintu by’omubiri ebirala ebitannazuuka.\nAbel Tulugwa kojja w’omugenzi yategeezezza nti, omugenzi abadde yanoba emyaka mukaaga emabega era abadde yabategeeza ku butakwatagana obuliwo ne bba era ng’abadde amukuba nnyo ekyamuwaliriza okunoba n’agenda mu kyalo e Kabale. Yagambye nti, olunaku bba Okumu lwe yamukuba emiggo egyamulunguula omubiri gwonna abooluganda baamuwa amagezi amwesonyiwe. “ Mu kyalo gy’abadde yanobera abaddeyo ne muwala we Doreen.\nOmwala bwe yavubuka (kati aweza emyaka 15) n’amusindika ewa kitaawe e Kakiri mu disitulikiti y’e Wakiso abeere ne kitaawe. Nga wayise akabanga naye yawondera muwala we okumanya embeera gy’alimu era teyaddayo n’addamu okutokoseza Okumu ettooke”, Tulugwa bwe yategeezezza.\nWabula ku Lwomukaaga kojja we yategeezezza nti, yafunye essimu okuva ewa muzzukulu we Doreen (muwala wa Kabirungi) n’amutegeeza nti maama we amaze ebbanga nga takyamulaba era ng’okuva awaka bba yali amuwadde ssente okugenda okugula emmere wabula n’atadda.\nBBA ALOOPA KU POLIISI\nNga wayise wiiki nnamba bba yagenda ku poliisi n’aloopa okubula kwa mukazi we era fayiro y’okubula kwe n’eggulwawo. Nga wayise wiiki nnamba abamu ku batuuze abaliraanye enkambi y’amagye ga UPDF abaabadde bataambula be baagudde ku kiwuduwudu ky’omukazi mu kasiko.\nKabirungi yattibwa mu ngeri ya ntiisa nnyo kubanga omutwe baagutemako, emikono gyombi baagisalako, amabeere gombi n’ebitundu ebyekyama baabisalako ne bagenda nabyo. Okumanya omutemu yakozesa ettima lingi n’amagulu ge yagasalaako nago n’agatwala! Ku Lwomukaaga poliisi y’e Kakiri yakwataganye n’abamu ku bajaasi b’omu nkambi y’e Kakiri ne batandika okusamba ensiko okulaba nga bazuula ebitundu by’omubiri ebirala nga buteerere.\nOluvannyuma baagenze mu nkambi ne baaza ennyumba ya Okumu bba w’omugenzi ne basanga omufaliso ogujojobanye omusaayi ne beekengera era ne bamussa ku mpingu annyonnyole ku musaayi ogwabadde ku mufaliso.\nBwe baayongedde okwaza ne basanga engoye z’omugenzi mu kaabuyonjo, baazudde n’ebyambalo by’amagye okwabadde omusaayi n’abatwala ne mu kasiko we baasanze engoye z’omugenzi ze yalimu ku lunaku lwe yava awaka.\nOkumu yakkirizza okutta mukazi we Kabirungi era n’agamba nti, ettemu lino teyalikola yekka era alina abaserikale be yalonkomye abaamuyambako okutta mukazi we mu ngeri ey’entiisa bw’eti. Abaserikale be yalonkomye poliisi yakutteko babiri nga mu kiseera kino bakuumirwa ku poliisi y’e Kakiri.\nMUWALA W’OMUGENZI AKWATIDDWA Poliisi ng’ekyagenda mu maaso n’okukola okunoonyereza ku ttemu lino, yakutte muwala w’omugenzi eyategeerekeseeko erya Doreen lyokka okubaako by’atangaza ku ttemu lino.\nAbasawo baategeezezza abooluganda nti, balina okusooka okukebera ekiwuduwudu kino okukakasa ddala nti, kya Kabirungi kubanga kiyinza okuba ng’ono muntu mulala. Bannyonnyodde nti, tekiba kirungi okubawa omuntu nga wa kitundu aate nga waliwo essuubi okuzuula ebitundu ebirala engeri bba Okumu gye yakkirizza nti, ye yasse mukazi we.\nTulugwa yagambye nti, baabagambye nti omulambo bayinza okugubawa nga wayise omwezi gumu. Ssanduuko gye baabadde baguze baagirese ku ggwanika e Mulago okutuusa lwe balibayita okubawa omulambo guno. Poliisi y’e Kakiri ekyagenda mu maaso n’okunoonya ebitundu ebirala bye baasala ku Kabirungi\nAbdu Mulaasi afunye Haki endala\nAbdul Mulaasi amabanja gamusuzizza e Luzira\nAba SC Villa baleese Omuzambia Mampi eyayimba 'Swiririri' okusanyusa abawagizi\nBatunuulira nnyo ebisobyo mu ntabwe omuva okugaba peneti oba okugiggyawo, okugiddamu nga waliwo ekisobyo ekikoleddwa...\n'Gavt. terina ssente zikebe...\nABAKUNGU b'ebibiina by'emizannyo bannyogogedde e Lugogo, Gavumenti bwe yakabatemye nti tejja kubawa ssente zikebeza...\nFUFA eweze ttiimu okutendek...\nFUFA eweze ttiimu zonna okutendekebwa n’okuzannya omupiira kagube gwa mukwano. Ekiragiro kino kikola okutuusa nga...


Bukedde Online - Eyali Owessaza bimusobedde mu musango gwa Meddie Ssentongo\nOmuyimbi Full Figure akwatiddwa lwa kufumi...\nEYALI omwami w’essaza ly’e Busiro, PK Ssengendo bamusoyezza ebibuuzo n’atuuka okuva mu kkooti nga bimutabudde.\nEYALI omwami w’essaza ly’e Busiro, PK Ssengendo bamusoyezza ebibuuzo n’atuuka\nokuva mu kkooti nga bimutabudde.\nSsengendo, omukugu mu kubala ebitabo, yabadde mu kkooti y’ebyobusuubuzi ku Lwokubiri era nga ye mujulizi owookusatu mu musango Omuzungu David Greenhalgh, muganzi wa Bad Black, mwavunaanira Meddie Ssentongo gw’ayagala aliwe obuwumbi 9 lwa kubba byabugagga bwe.\nSsengendo yagezezzaako okunnyonyola obuvunaanyizibwa obwamukwasibwa Adrian Mubiru (eyali looya w’Omuzungu) ng’amupangisizza okubala ebitabo bya kkampuni ya Davishan (eya Greenhalgh ne Black).\nObuzibu bwavudde ku lipooti gye yawaddeyo mu kkooti okulaga nga Ssentongo bw’amanyi ku mayitire ga ssente za kkampuni eno ezaabulankanyizibwa kyokka nga talina bujulizi bulaga nkolagana yonna Ssentongo gye yalina na kkampuni ne we baamuweera ku ssente.\nWano Isaac Walukagga, looya wa Ssentongo we yasinzidde okumubuuza akana n’akataano\nng’ayagala alage obukakafu n’agattako n’okumubuuza oba ddala omusajja ow’emyaka 74 (egya Ssengendo) amaze emyaka 40 mu mulimu guno,\nby’akola abitegeera! Looya w’Omuzungu, Alfred Okello Oryem ye yagezezzaako okutaasa Ssengendo bwe yayambalidde Walukagga nti ebibuuzo ebimu tebiri ku mulamwa ayagala kutabula butabuzi mujulizi we ng’eno omulamuzi Henry Peter Adonyo bw’abakkakkanya. Omusango guddamu nga September 1, 2014.\nGgwe ggyayo 'bbodde' Kabaka ayitewo...\nOmusiraamu okubuulira enjiri y'Ekirokole...\nOmulenzi eyakukyawa bw'omuloota kitegeeza ki?\nOkuloota kitaawo ng'akukuba empi kikulabula kulongoosa mpisa zo


Ekitongole kya KIDA e Mukono kitandise kawefube w'okusomesa abantu ebikwata ku kirwadde kya Covi 19 mu Byalo - Watchdog Uganda\nEkitongole kya KIDA e Mukono kitandise kawefube w’okusomesa abantu ebikwata ku kirwadde kya Covi 19 mu Byalo\nAb'ekibiina kya Katosi Inter-Community Development Alliance KIDA nga batandika olugendo lw'okusomesa abantu ku bikwata ku kirwadde kya Covid 19\nEKITONGOLE ky’obwanakyewa ekimanyiddwanga Katosi Inter-Community Development Alliance KIDA kitandise kawefube w’okusomesa abantu b’omukitundu kya maserengeta ga Mukono (Mukono South) ebikwata ku kirwadde kya Covid 19.\nBano bagamba nti ekituufu abantu b’omubyalo babadde tebannaba kumanya mawulire matuufu agakwata ku kirwadde kino nga n’abamu kubo bagamba nti obulwadde buno bukwata bantu ba mu bibuga bokka.\nOmukwanaganya we mirimu mu kitongole kino Tonny Kabuye agamba nti kawefube ono baamutandikidde mu Ggombolola ye Nakisunga, Ntenjeru Kisoga Town Council, Katosi nga mu kiseera ekiddako baagala kugenda mu Mpatta ne kubizinga bye koome, okutuusa nga ekitundu kya maserengeta kyonna kimatidde amawulire agakwata ku kirwadde kino.\nKabuye agamba nti bakizudde nga ekitundu kino kifuuse kya kibuga era nga abantu bangi beeyongedde okusengayo olwenkulakulana eyaletebwa oluguudo lwe Katosi-Nnyenga, era nga mu kiseera kino buli kitundu kitandise okufuuka ekibuga, nga kitegeeza nti buli bantu bwe baba abangi baba basobola okufuna obulwadde bwa Covid mangu ddala olw’okulinanagana okubaawo.\nAgamba nti ensonga endala eyabatandisizza kawefube ono baabadde baagala n’okulabira ddala oba kituufu abantu bagoberera ebiragiro ebyateekebwawo ab’ebyobulamu n’omukulembeze we Ggwanga mu kawefube w’okulaba nga bannaNsi beewala ekirwadde kino.\n“Wabula ekitwewunyisizza ennyo kwe kuzuula nga abantu baffe babadde beesuliddeyo gwa nnaggamba ku nsonga eno kubanga mu bumu ku bubuga obutotono bwe tutambuddemu tukirabye nga nabamu ku bakola ku byokulya nga abasiika Chapati tebataddewo mazzi ga kunaaba mu ngalo n’okuteekawo ebbanga eggere eri abo ababa bazze okubagulako eby’okulya.\nWabula ate nga mu kabuga ke Katosi ne ku mwalo abantu bagezezzaako okutekawo ebidomola ebitekebwamu amazzi g’okunaaba mu ngalo era nga n’amadduuka agatunda eby’okulya bannanyinigo bataddewo obuguwa okuziyiza abantu okusenbera.\nKyokka ekyewunyisa abantu baffe mu byalo bbo embeera balinga abatagimanyi era nga zi Boda Boda ziweeka abantu abasoba ne mu 2 kubanga ab’ebyokwerinda tebatuukayo, kati bano tugguddewo enkola y’okubayimiriza ne tubasomesa ebikwata ku kirwadde kya covid” Kabuye bwe yanyonyodde.\nYagambye nti kati nabamu ku bakulembeze be byalo batandise okubayita basomese abantu baabwe ebikwata ku kirwadde saako n’okubayigiriza engeri gye bayinza okukyerindamu nga bagoberera emitendera okuli Okwewa amabanga, obutekwata kwata ku bitundu bya mubiri nga tebanaabye mu ngalo, okwewala ebifo ebikunganirwamu abantu abangi, okusigala awaka mu kiseera kino n’okuwuliriza obubaka obukwata ku kirwadde kino buli kadde.\nNsubuga owa KIDA nga anyonyola omutuuze we Ntenjeru engeri y’okwekuumamu ekirwadde kya COVID\nWabula Kabuye agamba nti basanze okusoomozebewa olwabamu ku batuuze ensonga eno okugitwala nti yabyabufuzi, kyagamba nti bafuba okulaba nga babanyonyola okusobola okubakomyawo emitima okukakasa nti ya by’abulamu era ebakwatako.\nEnsonga yamafuta agatekebwa mu mmotoka ezitambuza abasomesa agamba nti olumu etuuka ne bazitowerera, kubanga bakozesa amafuta agakunukkiriza mu mitwalo gye nsimbi za Uganda 700’000/= buli ssabiiti kyagamba nti kino kibanyigiriza olw’okuba Gavumenti tennaba kubayambako.\nEkitongole kino era kye kimu ku by’alondebwa akakiiko ka Covid 19 aka Disitulikiti ye Mukono okulwanyisa obulwadde buno.


Bukedde Online - Kabaka mwennyamivu olwa siriimun okuddamu okwegiriisa mu bavubuka\nKabaka mwennyamivu olwa siriimun okuddamu okwegiriisa mu bavubuka\nAbasawo bayimirizza akeediimo\nEklezia eweze Fr. Kibuuka e Masaka\nSSABASAJJA Ronald Muwenda Mutebi anenyezza abantube olw’ekwesibako endwadde ya siriimu gye baali batudde ku nfette nga kati ezzeemu okwegiriisa naddala mu bavubuka olw’okugaana okugoberera amagezi g’abasawo ag’okumwewala, okwekebeza n’okwejjanjabisa.\nAbayizi nga basanyukira Ssaabasajja Kabaka\nYasinzidde ku kisaawe e Bukalasa mu Bulemeezi ng’aggalawo fayinolo y’empaka z’emipiira gy’ebika bya Buganda n’agamba nti enkulaakulana gye bayimbirira tejja kutuukibwako ng’abantu be balwadde.\n“Obulwadde bwa siriimu butufuukidde ekizibu eky’amaanyi ddala naye nga ffe ffennyini abeesibyeko nnawokeera ono kuba tugaanyi okugoberera amagezi g’abasawo mwe batunnyonnyolera nga basinziira ku mikutu gy’empuliziganya egy’enjawulo nga bakubiriza abantu okwewala mukenenya, okwekebeza n’okwejjanjabisa nga bamira eddagala ”, Kabaka bwe yagambye.\nYagasseeko nti newankubadde biri bityo kyennyamiza nti siriimu eyali atuuliddwa ku nfette azzeemu okwegiriisa naddala mu bavubuka ng’ebitundu 10 ku 100 babulina kyokka nga eby’embi talina ddagala limuwonya, n'asaba abantu naddala abavubuka okumwewala nga beekebeza n’okugoberera amagezi agabaweebwa abasawo.\nSsabasajja yayozaayozezza ekika ky’effumbe n’ente okutuuka ku fayinolo y’empaka z’ebika n’enteekateeka ennungi n’asaba bigende mu maaso.\nKatikkiro Charles Peter Mayiga, minisita w’abavubuka n’ebyemizannyo mu Buganda, Sekabembe Kiberu, n’abakungu abalala beetabye ku mukolo guno.\nEngabo yawangudde abeddira Ente eyakubye Effumbe ggoolo 1-0.


Bukedde Online - Owa UNRA bamusse misana ttuku\nEyazadde abaana 3 asobeddwa\nABATEMU abasse omukungu w’ekitongole kya Gavumenti ekivunaanyzibwa ku byenguudo ekiyitibwa UNRA, Milton Turyamureeba, baasoose kumusiba kandooya amagulu n’emikono oluvannyuma ne bamutuga omulambo ne bagusuula mu kibira kya kalittunsi e Namagoma okumpi ne Nabbingo ku luguudo lw’e Masaka.\nTuryamureeba yabadde yaakakyusibwa okuva ku ttabi lya UNRA e Masaka nga yaakasindikibwa ku ttabi ly’e Kabale. Ono, yali mumyuka w’akulira bayinginiya ba UNRA e Masaka n’akyusibwa ekifo ne bakiwa David Babora ye n’atwalibwa e Kabale gye yabadde aweereddwa obuvunaanyizibwa bwe bumu.\nAllan Kyobe amyuka omwogezi wa UNRA yagambye nti, Turyamureeba baabadde naye ku kitebe ky’ekitongole kyabwe ku Lwokutaano lwa wiiki ewedde mu lukiiko olw’awamu kyokka tebaategedde nti gwe mulundi gwe baasembayo okumulabako. Yagambye mu lukiiko luno, Turyamureeba, ye yabadde alondoola ebyabadde biteesebwa n’okwekubamu ttooci mu nkola yaabwe ey’emirimu.\nTuryamureeba abadde mutuuze w’e Buloba ku lw’e Mityana kyokka tekinnaba kutegeerekeka wa abatemu abaamusse we baamusanze. “Twasoose kugenda mu ggwanika n’abantu abaabadde bamumanyi obulungi okukakasa nti ddala ye muntu waffe eyattiddwa. Twennyamidde nnyo kubanga abaddemukozi mulungi alina obukugu obw’amaanyi mu mirimu gy’abadde akola.” Kyobe bwe yategeezezza.\nENGERI TURYAMUREEBA GYE YATTIDDWA\nAbatemu bwe baamukutte, baamusibye amagulu ne bagatugga wamu nga beeyambisa emiguwa n’emikono ne bagizinga ne bagisibira ku mugongo. Baamusibye kantuntunu ku maaso nga beeyambisa essaati olwo ne bamutuga nga bakozesa emikono gyabwe.\nMu kulwana yalumye olulimi ekyamuviiriddeko okuvaamu omusaayi. Omulambo gwe, tegwasangiddwaako kiwundu kyonna kyokka we yabadde, waasangiddwaawo ekitaba ky’omusaayi ogwavudde mu lulimi lwe yalumye.\nMu bulago bwe mwabaddemu laama z’engalo eziraga nti yatugiddwa nga bakozesa mikono. Omwogezi wa poliisi mu Kampala n’emiriraano, Patrick Onyango yagambye nti, omulambo baagututte mu ggwanika e Mulago abakugu bagwekebejje babawe lipooti ku nfa ya Turyamureeba entuufu.\nEYAZUDDE OMULAMBO ANNYONNYODDE Omulambo gwa Turyamureeba gwazuuliddwa omukuumi w’ekitongole ekikuumi ekyobwannanyini ekya SWAT, Isaac Twinomujuni eyabadde ava mu katawuni okukyajinga essimu. Twinomujuni y’omu ku baserikale abakuuma akalongooti akaliraanye we baasudde omulambo gwa Turyamureeba.\nYagambye nti, yavudde ku kifo w’akuuma ku ssaawa nnya ez’okumakya n’agenda mu katawuni k’e Namagoma okukyajinga essimu. Yagambye nti, mu katawuni yamazeeyo essaawa bbiri wabula bwe yabadde addayo, kwe kusanga omulambo gwa Turyamureeba. Ekifo we baasudde Turyamureeba kimanyiddwa nnyo ng’ekimu ku bifo abatemu we batera okusuula emirambo gy’abantu be baba basse.\nAbaserikale abalala abataayagadde kwatuukirizibwa mannya baagambye nti, baalabye emmotoka eyabadde yeetawulira okumpi ne we baasudde omulambo kyokka tebaasoose kuteebereza nti abaagibaddemu bandiba abatemu.\nOMULAMBO GUSANGIDDWAAKO EBIGWOGERAKO\nPoliisi bwe yatuuse awaabadde omulambo, yasanzeewo densite bbiri ez’omugenzi okwabadde ey’omulimu n’ey’eggwanga kwe baasobodde okumutegeerera. Wabbali, wabaddewo ensawo (laptop bag) omwabadde ebiwandiiko by’omugenzi, empapula kwe baamukyusirizza okumuggya e Masaka okumusindika e Kabale n’ebiwandiiko ebirala ebyabaddeko nnamba z’essimu z’abamu ku b’ababadde akola nabo e Kabale.\nBanne b’abadde akola nabo e Kabale baagambye nti, yabadde yajja mu maka ge okulya Iddi eyakuziddwa ku Ssande era okugwa mu batemu yabadde addayo ku mulimu e Kabale.\nOMULAMBO BAAGULEETEDDE MU MMOTOKA – POLIISI\nOnyango yagambye nti, ku bye baazudde, omulambo gwa Turyamureebabaaguleetedde mu mmotoka ne bagusuula mu kifo we baagusanze. Yagambye nti, omulambo gwa Tutyamureeba baagusanze mu mpale ya jjiini eya bbulu, essaati ey’omweso, omujoozi omweru gwe yabadde ayambalidde munda n’engatto eza kikuusikuusi.\nYagasseeko nti, we baasudde omulambo waliwo olubirabira erudda n’erudda wasakaatidde ekibira kya kalittunsi ekyayanguyirizza abatemu okusuula omulambo ne babulawo nga tewali abayimirizza. We baamuttidde, waliwo akatemerero ka kitundu kya mayiro okuva ku luguudo oluva e Kampala okudda e Masaka.\nEngeri gye basse Turyamureeba, efaanana enzita gye battamu Wilber Mayanja eyali omusuubuzi w’ente n’embizzi mu Kampala gwe baatugira mu mmotoka omulambo ne bagusuula e Ssanga ku luguudo oludda e Ssemuto mu March w’omwaka guno.\nEKYABADDE KU GGWANIKA NGA BATUUSA OMULAMBO\nAbakungu ba UNRA abaabadde bakozesa Turyamureeba beeyiye ku ggwanika e Mulago okukakasa oba ddala ye muntu waabwe. Omulambo eggulo tegwakebeddwa nga balinda omukugu wa poliisi akuhhaanya ebizibiti mu kifo awaba wazziddwa omusango.\nKu ggwanika abasawo abatera okukebera emirambo bonna okuli Dr. Moses Byaruhanga akulira abasawo ba poliisi ne Dr. Sam Kalungi baabadde baliko obuvunaanyizibwa obulala bwe baabadde bakwataganya, abasawo abalala abaabaddewo ne babategeeza nti tebasobola kukola ku mulambo nga tekuli mukugu wa poliisi. Bano baabagambye okuddayo olwaleero (Lwakusatu) bakebere omulambo oluvannyuma bagubawe bakole ku by’okuziika


Omwana avudde mu mbeera n'atta mukulu we\nENSASAGGE egudde e Kawolo mu munisipaali y’e Lugazi, abaana ab’oluganda babiri bwe bafunye obutakkaanya, omuto n’afumita mukulu we ekiso n’afiirawo. Patrick Ssekamwa 19, y’attiddwa muto we (amannya agasirikiddwa) ow’emyaka 14 ng’asoma P7 mu ssomero lya Mt. Zion P/S Kiteza.\nBombi baana ba Specioza Nakate ne Livingstone Kyefuula wabula nga baabadde babeera ne jjajjaabwe Christopher Kato. Entabwe yavudde ku bukota bw’amenvu aga ndiizi, Ssekamwa bwe yatemye wabula muto we ne kimuyisa bubi oluyombo ne lutandika era jjajjaabwe n’aluyingiramu ne baba ng’abakkaanyizza kyokka yalabidde awo ng’omulenzi omukulu agudde nga bw’alaajana.\nJjajjaabwe Kato era azaala kitaabwe yategeezezza nti kyamubuuseeko okulaba omwana ng’ataawa. Bino byabadde ku kyalo Kamenya II mu divizoni y’e Kawolo munisipaali y’e Lugazi mu disitulikiti y’e Buikwe.\nKato yagambye nti omugenziabadde tasoma era abadde aludde ng’abeera naye kyokka omuto abadde yazze kukyala oluvannyuma lw’amasomero okuggalwa olwa ssennyiga omukambwe owa COVID 19.\nJjajjaawe agamba nti omwana omukulu yatemye obukota bwa ndiizi bubiri n’abuleeta munne bwe yamulabye n’amubuuza ekimutemesa ndiizi ko omukulu nti ‘‘njagala kubutunda ne jjajja mmuweeko’’ ko omuto nti gano amaka olabika oyagala kugafuula gago. Omukulu kyamunyiizizza era omuto kwe kukwatako akakota akamu n’agamba nti ako naye akatutte omukulu n’akkiriza.\nWabula nti ate omuto yakutte ekiso n’atandika okutemaatema kandiizi ke yabadde awambye bwe yakamaze n’alumba munne we yabadde n’amufumita ekiso mu kifuba n’amutta. Kato yayongeddeko nti yabadde agezaako okuyamba omukulu oli n’amwesimattulako n’adduka ng’agenda ayita mikwano gye ku muliraano wabula olwatuuse mu luggya w’addukidde n’agwa wansi baagenze okumutuukako ng’afudde.\nAbatuuze baavumiridde eky’omwana okutta munne era baagezezzaako okumunoonya n’abula nga bagamba nti omwana attiddwa y’abadde alabirira jjajjaawe.\nPoliisi okuva e Lugazi ng’ekulembeddwa akulira bambega baayo mu disitulikiti y’e Buikwe, Prossie Namukasa bazze ne beekebejja byonna ebyabaddewo oluvannyuma ne batwala omulambo mu ggwanika ly’eddwaaliro e Kawolo nga n’okunoonya omwana eyasse munne bwe kugenda mu maaso


Bukedde Online - Ssita wa Crested Cranes yeegasse ku ya Bungereza\nSsita wa Crested Cranes yeegasse ku ya Bungereza\nMaroons ne Tooro zijulidde ku by'okusalwako\nAdded 30th June 2020\nOMUZIBIZI wa ‘Crested Crane’ ttiimu y’eggwanga ey’omupiira mu bakazi Jean Namayega Sseninde ayabulidde Queens Park Rangers WFC ne yeegatta ku Wakefield Trinity Ladies FC mu liigi y’abakazi eyookuntikko e Bungereza.\nSseninde 27, abadde amaze omwaka mulamba nga yagaana okuzza endagaano obuggya ne QPR olw'ensonga nti yali ayagala kuwummula kuzannya mupiira olw'obuvune bwe yali afuunye ng'ayagala kuwummula yeenyigire mu kuzuula n'okukulaakulanya ebitone.\nWabula ku Lwokusatu June 24,2020, okusinziira ku kiwandiiko ekyafulumiziddwa ttiimu ya Wakefield Trinity Ladies kyakakasizza nga bw'atadde omukono ku ndagaano ya mwaka gumu ng'abasambira omupiira.\n"Kubadde kusalawo kwange okukyusa ttiimu era ndi musanyufu nnyo okuddamu okuzannya omupiira sizoni ejja ate nga nzannyira mu ttiimu gyemaze ebbanga nga njeegomba olw'ebigendererwa ebitali bimu nzikiriza tugenda kukwatagana bulungi," Sseninde bwe yakakasizza.\nY'agasseeko ng'okubiriza abawala abato abalina ebirooto by'omupiira ate n'abo abagusamba kati obutekkiriranya n'ebyo ebibaggya ku birooto byabwe, balwane okutuuka nga bawangudde.\nNjagala kugatta muganzi wange eyannyiigira\nOmukung'aanya w'agataliiko nfuufu Hannington Muluuta akoze akasiki n'akyamula abakozi ba Bukedde\nKitaka ne Ssekyewa baagalizza Stecia emikisa\nAkasiki ka Bobi Wine kaakubeera ku lyato


EBIFAANANYI! Omulambo gwa Ssaabasumba Lwanga gutuuse e Kololo EBIFAANANYI! Omulambo gwa Ssaabasumba Lwanga gutuuse e Kololo\nEBIFAANANYI! Ekiri e Kololo, Omulambo gwa Ssaabasumba Lwanga gutuuse, abakungu bangi ddala, abamu baganiddwa\nEbyokwerinda byongedde okunywezebwa ku kisaawe e Kololo mu kwetekerateekera okungubagira, abadde Ssaabasumba wa Kampala Dr. Cyprian Kizito Lwanga, eyafudde sabiiti ewedde ku Lwomukaaga nga 3, April, 2021.\nOkusinzira kw’alipoota y’abasawo, Ssaabasumba Lwanga yafa nga kivudde ku mutima okwesiba.\nOmulambo gwa Ssaabasumba Lwanga e Kololo\nOlunnaku olwaleero, Gavumenti lw’ekungubaga mu butongole nga ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni ye mukungubazi omukulu.\nPulezidenti Museveni ne mukyala we Janet\nOkusinzira ku ntekateeka, ku ssaawa 4 ez’okumakya, abantu baakufuna omukisa okukuba eriiso evanyuma ku mugenzi Ssaabasumba Lwanga oluvanyuma, wabeewo okwongera okuva mu bakulembeze ab’enjawulo omuli ne Pulezidenti Museveni.\nPulezidenti Museveni ne Janet e Kololo\nEntekateeka eraga nti ku ssaawa 8 ez’emisana, omulambo gulina okuba nga gutuuse e Kyabakadde mu disitulikiti y’e Mukono ku kyalo gyazaalibwa era bategese ekitambiro ky’emissa, okusabira omwoyo gw’omugenzi, ekigenda okulemberwamu the Rt Rev Christopher Kakooza.\nMu kiseera kino ku kisaawe e Kololo, ebyokwerinda byongedde okunywezebwa olwa Pulezidenti Museveni, agenda okwetaba mu kungubaga kwa leero era waliwo abantu abaganiddwa okuyingira munda mu kisaawe e Kololo.\nAbakungu abalala abali e Kololo mwe muli sipiika wa Palamenti Rebecca Alitwala Kadaga myaka 64, Ssaabaminisita Dr. Ruhakana Rugunda myaka 73, Minisita w’ensonga z’obwa Pulezidenti , Esther Mbayo n’abalala.\nRugunda ne Kadaga e Kololo\nEntekateeka eraga nti enkya ku Lwakusatu nga 7, March, 2021, ekereziya etegese mmisa e Namugongo ku ssaawa nnya (4) ez’enkya, ejja kukulirwa Bp. Severus Jjumba ate ku Lwokuna nga 8, March, 2021, mmisa ku lutikko e Lubaga ku ssaawa nnya (4) ez’enkya n’okuziika e Lubaga. Mmisa ejja kukulirwa Bp. Joseph Anthony Zziwa.\nCyprian Kizito Lwanga yazaalibwa nga 19, January, 1953 ku kyalo Kyabakadde mu ggoombolola y’e Naggalama mu disitulikiti y’e Mukono era yafiiridde ku myaka 68.\nYasomerako ku Kyabakadde Primary School ate neyegatta ku Nyenga Seminary mu 1972 ate mu 1974 ku Katigondo National Major Seminary mu disitulikiti y’e Kalungu era yafiiridde ku myaka 68.\nOkufuna ebisingawo – https://www.facebook.com/GalaxyFm1002/videos/799419384050822


Ensonga lwaki Gavumenti yatisse akulira MTN nemuzza ewabwe zizino, Abadde asomola ebyama – Watchdog Uganda\nKU nkomerero ya wiki eno Gavumenti yagobye akulira kkampuni ya MTN mu Uganda ng’emulanga kwenyigira mu bikolwa bisekeeterera ggwanga.\nWim Vanhelleputte enzaalwa ya Belgium baabimusibidde ku nnyindo n’agoberera banne abaasooka okugobwa mu Uganda nga nabo kigambibwa nti baali beenyigidde mu bikolwa ebimenya amateeka, gavumenti by’etayinza kugumiikiriza.\nOmukungu ono okumuzza ewaabwe abebyokwerinda baasoose kubaako bye bamubuuza ku nsonga ez’enjawulo omuli n’ezeekuusa ku byokwerinda, era kino olwawedde, minisita w’ensonga z’omunda Gen. Jeje Odongo n’assa omukono ku kiwandiiko ekimugoba mu Uganda n’atikkibwa ku nnyonyi ya KLM okumuzza ku butaka.\nEnsonda zaategeezezza nti ekiseera kye yamaze nga tannassibwa ku nnyonyi, yakimaze aliko awantu w’aggaliddwa nga musibe era obudde bwe bwatuuse obw’okulinnya ennyonyi wano we yaggyiddwa n’atikkibwa n’azzibwa e Belgium.\nBasoose okusoya bibuuzo ku byekuusa ku masimu agava ebweru agayitira mu MTN, era abeebyokwerinda baakizudde nti abakozi ba MTN abasatu abaasooka okugobwa bakyafuna ebyama bya MTN nga basinziira eyo gyebali.\nBano mu lukiiko lw’ebyempuliziganya olwabadde e Dubai gye buvuddeko beeyanjudde ng’abakyali abakozi ba MTN Uganda. Abebyokwerinda balumiriza nti abakozi ba MTN beeyingiza mu byobufuzi bwe baawagira Bobi Wine ne banne okwekalakaasa nga bawakanya omusolo ogwali guteekeddwa ku ‘Mobile Money’, era nti waliwo n’ensimbi ze baavujjiriranga abantu bano abeekalakaasi mu kyama.\nGavumenti era erumiriza nti abakozi ba MTN babadde beeyambisa ebifo byabwe okulumikanga amasimu g’abakungu mu ggwanga, ebyama bino ne babiweereza mu ggwanga erimu ery’omuliraano n’ekigendererwa eky’okusekeeterera Gavumenti eri mu buyinza.\nOmwogezi wa poliisi mu ggwanga, Fred Enanga yakakasizza nti omukungu wa MTN yazziddwaayo ewaabwe era bakyagenda mu maaso n’okunoonyereza kwabwe okuzuula ebintu ebirala ku bantu bano abaagobeddwa mu Uganda. Ensonda mu byokwerinda zaategeezezza nti era mu kunoonyereza ku bantu bano baakizudde nga balina amawulire ge bazze basaasaanya ku bikwata ku kuttibwa kw’omugenzi Andrew Felix Kaweesi ng’oluusi balina be bagawa mu ngeri y’obubba.\nAbakozi ba MTN abaasooka okugobwa kuliko Olivier Prentout enzaalwa ya Bufalansa, eyali akulira bakitunzi mu mtn, Elsa Muzzolinni eyali akulira ebya ‘Mobile Money’ mu MTN, wamu ne Tabuura enzaalwa ya Rwanda ng’ono yali avunaanyizibwa ku byakusaasaanya nkola ya MTN.\nMTN partners with BBS TV to promote Market Vendors\nPresidents Museveni, Magufuli to discuss EPA deal, Burundi\n1st February 2017 at 14:41\n15th May 2020 at 13:47


Bukedde Online - Paasita Serebe aleppuka na bbanja lya bukadde 10\nOMUSUMBA w’Abalokole Bp. Stuart Serebe owa Christian Heritage Church esangibwa e Mbuya yattulukuse entuuyo nga bwe zikala oluvannyuma lwa bawannyondo ba kkooti ne poliisi okumukwatira mu maka ge.\nSerebe ku mpingu.\nBp. Serebe yakwatiddwa okuva ewuwe ku kyalo Upper Nabuti mu Mukono ku Lwokubiri ku makya ng’entabwe eva ku bbanja lye yalya mu 2011 eriweza obukadde 10,300,000/-.\nOno ku poliisi e Mukono yamazeeyo ebbanga ddene ng’asaba bamuweemu akadde atetenkanye asasule naye ne kitasoboka era oluvannyuma yateekeddwa ku mpingu n’ayolekera e Bugiri ewali omulamuzi eyamuyisaako ekibaluwa ki bakuntumye kwe baasinzidde okumukwata.\nSerebe yakwatiddwa bawannyondo ba kkooti abaakulembeddwa Bernard Barasa Odiemo owa Mwoto Mwoto General Auctioneers and Court Bailiffs.\nOkusinziira ku kiwandiiko kya kkooti ekyaweebwa okuva eri omulamuzi wa kkooti ow’eddaala erisooka mu disitulikiti y’e Bugiri kiraga nti, Bp. Serebe yalyazaamaanya ensimbi za Joseph Ngobi obukadde 10,300,000 nga zaali za ssomero lya Citizens High School erisangibwa ku kyalo Nansaga mu ggombolola y’e Bulida mu disitulikiti y’e Bugiri lye yagula n’asasulako ekitundu.\nNgobi agamba nti yaguza Serebe essomero lino ne bakola endagaano nga August 15, 2011 ng’alimuguzizza 15,000,000/- nga yali waakuzisasula mu bitundu.\nKyokka Ngobi agamba nti bwe baamala okukola endagaano Serebe n’amwefuulira.\nBaali bakkaanya nti ekitundu ekyasigalayo akisasule obutasukka December w’omwaka 2012 kyokka ono yeerema n’okutuuka olwaleero nga tamusasulangako wadde ekikumi ekyamuwaliriza okugenda mu mateeka kuba bwe yateeka ensonga ze mu basumba b’abalokole ab’enjawulo, okuli n’akulira enzikiriza z’Abalokole, Omutume Alex Mitala, bano bonna baalemwa okwogereza Serebe asasule ebbanja.\nSerebe okuva mu maka ge yagudde ku mavi ne yeegayirira baleme kumutwalira ku kabangali ya poliisi n’asaba wannyondo wa kkooti, Barasa amuvugire mw’emu ku mmotoka ze naye kye yakoze.\nKu ssaawa nga 8:30 ensimbi Serebe zaamubuze n’ateekebwa ku mpingu okuva mu mmotoka ye mwe yamaze ebbanga ne bamuteeka mu ndala okwolekera olw’e Bugiri agasimbagane n’omulamuzi.\nWabula kigambibwa nti nga bali mu lugendo wakati nga batuuse mu Mabira, Serebe yatandise okukulukusa amaziga, okweziribanga n’okwegayirira asonyiyibwe aleme kutwalibwa mu kkooti n’asaba omukisa waakiri bamuyambe asasuleko ekitundu ku nsimbi ezo.\nNgobi yategeezezza Bukedde nti baamututte e Jinja ku woofiisi za balooya n’akola akakalu oluvannyuma lw’okusasulako obukadde 6 ng’ezisigaddeyo agenda kuba azisasula mu bbanga lya nnaku 15 zokka.\nKaweefube wa Bukedde okwogerako ne Bp. Serebe ku nsonga zino yagudde butaka.